pythainlp/thai-wiki-dataset-v4 huggingface dataset:
วอลเลย์บอลหญิงชิงแชมป์เอเชีย รุ่นอายุไม่เกิน 16 ปี

วอลเลย์บอลหญิงชิงแชมป์เอเชีย รุ่นอายุไม่เกิน 16 ปี  เป็นการแข่งขันวอลเลย์บอลหญิงสำหรับทีมชาติอายุไม่เกิน 16 ปี ในทวีปเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างประเทศ การแข่งขันจัดขึ้นครั้งแรกในปี ค.ศ. 2023 ได้รับการจัดขึ้นเป็นประจำทุกสองปี โดยจะมีเพียงสี่ทีมที่ผ่านการคัดเลือกเข้าวอลเลย์บอลหญิงชิงแชมป์โลก รุ่นอายุไม่เกิน 17 ปี การแข่งขันครั้งแรกจัดขึ้นที่ประเทศจีน ในเมืองหางโจว และทีมชนะเลิศคือทีมชาติญี่ปุ่น
อับดุลกอดิร วุลด์ มัคลูฟี

อับดุลกอดิร วุลด์ มัคลูฟี (26 พฤษภาคม ค.ศ. 1944 – 7 มกราคม ค.ศ. 2025) เป็นนักมวยชาวแอลจีเรีย
ชีวิตและอาชีพ.
เขาเกิดที่บูฟารีกในวันที่ 26 พฤษภาคม ค.ศ. 1944 โดยเริ่มเล่นมวยตอนอายุ 16 ปี เขาเป็นผู้ชนะมวยประเภทไลต์เวตใน African Boxing Union เมื่อวันที่ 15 ธันวาคม ค.ศ. 1973 หลังเอาชนะ Joe Tetteh จากกานา โดยครองตำแหน่งนี้จนถึง ค.ศ. 1977 ใน ค.ศ. 1975 เขาเข้าแข่งกับคูนิอากิ ชิบาตะในการแข่งขันชิงแชมป์ประเภทซูเปอร์เฟเทอร์เวตของสภามวยโลก แม้ว่าเขาแพ้ผ่านการตัดสินหลังเล่นไป 15 รอบ ในช่วง ค.ศ. 1979 ถึง 1983 เขาเป็รผู้ฝึกสอนในมวยทีมชาติแอลจีเรีย ในเวลานั้น ทีมของเขาชนะการแข่งขันในโลกอาหรับและแอฟริกาหลายครั้ง
มัคลูฟีเสียชีวิตที่ตูลูซในวันที่ 7 มกราคม ค.ศ. 2025 ด้วยอายุ 80 ปี
สโมสรฟุตบอลยอร์กซิตี

สโมสรฟุตบอลยอร์กซิตี เป็นสโมสรฟุตบอลอาชีพซึ่งตั้งอยู่ในเมืองยอร์ก นอร์ทยอร์กเชอร์ ประเทศอังกฤษ ทีมลงแข่งขันในเนชันนัลลีก ซึ่งเป็นลีกระดับที่ 5 ของระบบลีกฟุตบอลอังกฤษ ในฤดูกาล 2024–25
ประวัติ.
ค.ศ. 1922–1946: ก่อตั้งและก่อตั้งฟุตบอลลีก.
สโมสรแห่งนี้ก่อตั้งขึ้นจากการก่อตั้ง York City Association Football and Athletic Club Limited ในเดือนพฤษภาคม ค.ศ. 1922 และต่อมาได้ลงเล่นในมิดแลนด์ลีก ยอร์กจบอันดับที่ 19 ในฤดูกาล 1922–23 และ 1923–24 และได้ลงเล่นเอฟเอคัพเป็นครั้งแรกในฤดูกาลหลัง ยอร์กลงเล่นในมิดแลนด์ลีกเป็นเวลาเจ็ดฤดูกาล โดยจบอันดับสูงสุดด้วยอันดับที่หกในฤดูกาล 1924–25 และ 1926–27 พวกเขาผ่านเข้ารอบคัดเลือกเอฟเอคัพเป็นครั้งแรกในฤดูกาล 1926–27 ก่อนจะพ่าย 2-1 ให้กับกริมสบีทาวน์สโมสรจากดิวิชัน 2 ในรอบที่สอง สโมสรได้ทำการพยายามอย่างจริงจังครั้งแรกในการเลือกตั้งเข้าสู่ฟุตบอลลีกในเดือนพฤษภาคม ค.ศ. 1927 แต่ไม่สำเร็จ เนื่องจากบาร์โรว์และแอ็กคริงตันสแตนลีย์ได้รับการเลือกตั้งอีกครั้ง อย่างไรก็ตาม สโมสรประสบความสำเร็จในอีกสองปีต่อมา โดยได้รับเลือกเข้าสู่ฟุตบอลลีกในเดือนมิถุนายน ค.ศ. 1929 เพื่อแทนที่แอชิงตันในดิวิชัน 3 โซนเหนือ
ยอร์กชนะวีแกนโบโรห์ 2–0 ในฟุตบอลลีกเกมแรกของพวกเขา และจบฤดูกาล 1929–30 ด้วยอันดับที่ 6 ในดิวิชัน 3 โซนเหนือ สามปีต่อมา ยอร์กหลีกเลี่ยงการเลือกตั้งอีกครั้งได้สำเร็จหลังจากที่ชนะการแข่งขันนัดสุดท้ายของฤดูกาล 1932–33 ในการแข่งขันเอฟเอคัพ ฤดูกาล 1937–38 พวกเขาเอาชนะทีมจากดิวิชัน 1 อย่างเวสต์บรอมมิชอัลเบียน และมิดเดิลส์เบรอได้ และเสมอกับฮัดเดอส์ฟีลด์ทาวน์ ที่บ้านด้วยสกอร์ 0–0 ในรอบที่ 6 ก่อนที่จะแพ้นัดแข่งใหม่ 2–1 ที่ลีดส์โรด
มัคส์ มอร์เกินทาเลอร์

มัคส์ รูดอล์ฟ มอร์เกินทาเลอร์ (Max Rudolf Morgenthaler; 20 พฤษภาคม 1901 – 8 กันยายน 1980) เป็นนักเคมีอาหารชาวสวิส ผู้คิดค้นกาแฟสำเร็จรูปภายใต้ตราสินค้าเนสกาแฟ
ประวัติ.
มอร์เกินทาเลอร์เริ่มเข้าศึกษาใน ค.ศ. 1919 ในระดับชั้นมัธยมศึกษาตอนปลาย วิชาเอกเคมี ที่วิทยาลัยเทคนิคบวร์คดออร์ฟ (สาขาวิชาเทคโนโลยีและสารสนเทศ มหาวิทยาลัยวิทยาศาสตร์ประยุกต์เบิร์น) เมืองบวร์คดอร์ฟ ประเทศสวิตเซอร์แลนด์ ต่อมาใน ค.ศ. 1924 เขาศึกษาในระดับปริญญาเอกที่มหาวิทยาลัยแบร์น ภายใต้การดูแลของฟริตซ์ เอฟราอิม และเป็นพนักงานที่ห้องปฏิบัติการประจำรัฐแบร์น ก่อนจะเลื่อนขึ้นมาบริหารห้องปฏิบัติการด้วยตนเอง และตั้งแต่ ค.ศ. 1926 – 1929 เขาทำงานที่ "สถาบันโคนมและแบคทีเรียวิทยาแห่งสหพันธรัฐสวิส" ในลีเบอเฟลด์ หลังจากนั้นจึงย้ายไปทำงานกับเนสท์เล่ที่เวอแว
ในปีแรกที่มอร์เกินทาเลอร์เข้าทำงานในเนสท์เล่นั้น หลุยส์ ดัปล์ ประธานบริษัทเนสท์เล่ในขณะนั้นมอบหมายให้เขาพัฒนาวิธีการถนอมกาแฟให้คงอยู่ยาวนาน โดยใช้เมล็ดกาแฟที่มีการผลิตมากเกินไป อย่างไรก็ตาม แม้มอร์เกินทาเลอร์จะทำงานในโครงการนี้มาเป็นเวลาสี่ปี แต่เนสท์เล่ก็พับโครงการนี้ อย่างไรก็ตาม เขายังคงทำการวิจัยต่อไปแบบส่วนตัว และในที่สุดเมื่อ ค.ศ. 1936 ก็สามารถนำเสนอวิธีการทำงานของเขา กาแฟสำเร็จรูปของตนได้รับการจดสิทธิบัตรในชื่อของเขา และเปิดตัวเป็นผลิตภัณฑ์โดยเนสท์เล่ใน ค.ศ. 1938 ภายใต้ชื่อ "เนสกาแฟ" เขาได้รับสัญญาว่าจะได้รับส่วนแบ่งจากการวางจำหน่ายผลิตภัณฑ์นี้จากเนสท์เล่ 10%
ในปี ค.ศ. 1940 มอร์เกินทาเลอร์ได้รับเหรียญเกียรติยศทองคำและได้รับการแต่งตั้งเป็นผู้จัดการงานแทนของเนสท์เล่ อย่างไรก็ตาม เนื่องจากเนสท์เล่รับรองคุณภาพของเนสกาแฟแต่ละซองแตกต่างกัน เขาจึงลาออกในช่วงต้นปี ค.ศ. 1955
ไอแพด โปร (รุ่นที่ 1)

ไอแพด โปร (รุ่นที่ 1)  เป็นแท็บเล็ตคอมพิวเตอร์ไอแพดที่พัฒนาและทำการตลาดโดยแอปเปิล เปิดตัวในปี 2015 พร้อมกับแอปเปิลเพนซิล และเป็นไอแพดรุ่นแรกที่ใช้แอปเปิลเพนซิลเป็นอุปกรณ์อินพุต
ไอแพด โปร (รุ่นที่ 1) เริ่มจำหน่ายครั้งแรกในเดือนพฤศจิกายน 2015 โดยมีขนาดหน้าจอ 12.9 นิ้ว ซึ่งใหญ่กว่าไอแพดทุกรุ่นก่อนหน้า รุ่น 9.7 นิ้วที่เล็กกว่า ซึ่งใช้รูปทรงของ ไอแพด แอร์ (รุ่นที่ 2) เปิดตัวในเดือนมีนาคม 2016 ไอแพดนี้เป็นไอแพดรุ่นแรกที่มี RAM LPDDR4 
คุณสมบัติ.
ไอแพด โปร รุ่น 12.9 นิ้วได้รับการประกาศในงานพิเศษของแอปเปิล เมื่อวันที่ 9 กันยายน 2015 ไอแพดรุ่นนี้ได้มีการเปิดตัวเมื่อวันที่ 11 พฤศจิกายน 2015 ที่มีสีเงิน สีทอง และสีเทาสเปซเกรย์ ราคามีตั้งแต่ 799 เหรียญสหรัฐถึง 1,229 เหรียญสหรัฐ ขึ้นอยู่กับขนาด ที่เก็บข้อมูล และการเชื่อมต่อเซลลูลาร์
ไอแพด โปร ขนาด 9.7 นิ้วมี CPU ที่เร็วกว่าและกล้องที่ดีกว่า ไอแพด แอร์ (รุ่นที่ 2) ไอแพด แอร์ (รุ่นที่ 2) เป็นไอแพดรุ่นแรกที่มีฟีเจอร์ True Tone Flash และ Retina Flash และมีความจุ 256 GB นี่ถือเป็นว่าเป็นความจุสูงสุดของไอแพเในขณะนั้น จอ True Tone ช่วยให้จอ LCD สามารถปรับสีและความเข้มข้นให้เข้ากับแสงโดยรอบได้
ไอแพด โปรทั้งสองรุ่นมาพร้อมกับชิป A9X และโคโปรเซสเซอร์แอปเปิล M9 อย่างไรก็ตามไอแพด รุ่น 9.7 นิ้วมี CPU ที่ลดความเร็วลงเล็กน้อย (2.16 GHz เทียบกับ 2.26 GHz บนรุ่น 12.9 นิ้ว) และเพียง 2 แรม 1 GB 
มีคุณสมบัติหลายประการที่สืบทอดมาจากไอแพดมาตรฐาน เช่น Touch ID และ Retina Display คุณสมบัติใหม่ ได้แก่ ตัวเชื่อมต่ออัจฉริยะสำหรับแป้นพิมพ์และลำโพงสเตอริโอ 4 ตัวที่อยู่เป็นคู่ด้านบนและด้านล่างของอุปกรณ์รุ่น 12.9 นิ้วมีหน้าจอขนาด 2732 x 2048 และรุ่น 9.7 นิ้วมีหน้าจอขนาด 2048 x 1536 หน้าจอทั้งสองมีความละเอียด 264 พิกเซลต่อนิ้วและมีอัตราการรีเฟรชข้อมูลแบบแปรผัน นี่ก็ถือเป็นครั้งแรกของแอเปิลด้วยไอแพดโปรขนาด 12.9 นิ้วยังเป็นอุปกรณ์ iOS เครื่องแรกที่มีฟีเจอร์มากกว่า 2 แรม 1 GB
ไอแพด โปรขนาด 12.9 นิ้วที่มีการปรับแต่งพิเศษได้รับการออกแบบโดย โจนาธาน ไอฟ์ และส่งเข้าร่วมการประมูล “Time for Design” ของ Phillips ไอแพดโปรรุ่นพิเศษมีฉลาก "Edition 1 of 1" แกะสลักไว้ที่ด้านหลังไอแพดและมาพร้อมการเคลือบผิวอะโนไดซ์สีทองเหลืองแบบพิเศษ, Smart Cover หนังสีน้ำเงิน และเคสหนัง แอปเปิลเพนซิล สีส้ม ซึ่งทั้งหมดนี้ไม่มีจำหน่ายโดย แอปเปิล ที่อื่น รุ่นพิเศษขายได้ในราคา 50,000 ปอนด์ 
ซอฟต์แวร์.
ไอแพด โปร (รุ่นที่ 1) ทั้งสองรุ่น (12.9 นิ้ว และ 9.7 นิ้ว) รองรับ iOS 9 10 11 12 iPadOS 13 14 15 16 และไม่รองรับ iPadOS 17 เนื่องจากข้อจำกัดด้านฮาร์ดแวร์
การต้อนรับ.
Scott Stein จาก "CNET" ชื่นชมโปรเซสเซอร์ที่รวดเร็วยิ่งขึ้นและอุปกรณ์เสริมใหม่ๆ ที่มีจำหน่าย อย่างไรก็ตาม เขาคิดถึงต้นทุนของทั้งตัวเครื่องและอุปกรณ์เสริม แต่สังเกตว่าโปรเซสเซอร์นั้นช้ากว่าเล็กน้อยและมี RAM น้อยกว่าในรุ่น 9.7 นิ้วเมื่อเทียบกับรุ่นที่ใหญ่กว่าขนาด 12.9 นิ้ว Matt Swider จาก "TechRadar" ชื่นชมการใช้งานที่ง่าย การกำหนดความจุขนาดใหญ่ 256 GB และจอแสดงผล True Tone แต่ก็ไม่พอใจกับราคาเริ่มต้นที่แพง Gareth Beavis ให้ความคิดเห็นเชิงบวก โดยยกย่องหน้าจอที่กว้างขวางและมีคุณภาพเสียง แต่บอกว่าอายุการใช้งานแบตเตอรี่ควรทำให้ยาวนานขึ้น 
ไทม์ไลน์.
ที่มา : คลังข่าวประชาสัมพันธ์ของแอปเปิล
เอตัม เออเลินสเลเยอร์

เอตัม เออเลินสเลเยอร์  เป็นกวีและนักเขียนบทละครชาวเดนมาร์ก เขามีบทบาทสำคัญในการจุดประกายยุคโรแมนติกในวงการวรรณกรรมเดนมาร์ก นอกจากนี้ เขายังเป็นผู้แต่งเนื้อร้องในบทเพลง "แตร์แอร์อิตเอินติตแลน" ซึ่งเป็นเพลงชาติของประเทศเดนมาร์ก
ประวัติ.
เอตัม เออเลินสเลเยอร์ เกิดเมื่อ 14 พฤศจิกายน ค.ศ. 1779 ที่โคเปนเฮเกน ประเทศเดนมาร์ก เขาเริ่มต้นอาชีพในวงการศิลปะด้วยการเป็นนักแสดง แต่ภายหลังได้หันมาเขียนบทกวีและบทละครอย่างจริงจัง เขาได้รับแรงบันดาลใจวรรณกรรมแนวโรแมนติกฝั่งเยอรมัน โดยเฉพาะจากโยฮัน ว็อล์ฟกัง ฟ็อน เกอเทอ และฟรีดริช ชิลเลอร์ ผลงานที่สร้างชื่อเสียงให้เขาคือบทกวี "Guldhornene" ซึ่งสะท้อนความหลงใหลในประวัติศาสตร์ ตำนาน และธรรมชาติของชาวนอร์ส
เอเลินชเลเกอร์ยังมีบทบาทสำคัญในการฟื้นฟูอัตลักษณ์ของชาติเดนมาร์กผ่านวรรณกรรม เขาเขียนบทละครที่นำเสนอตัวละครจากตำนานสแกนดิเนเวีย เช่น "Hakon Jarl" และ "Baldur hin Gode" ซึ่งช่วยปลุกจิตสำนึกแห่งชาติและสร้างความภาคภูมิใจในมรดกทางวัฒนธรรมของชาวเดนมาร์ก ด้วยเหตุนี้ในปี 1829 เขาได้รับแต่งตั้งให้เป็นกวีหลวง และยังดำรงตำแหน่งอาจารย์วิชาสุนทรียศาสตร์ที่มหาวิทยาลัยโคเปนเฮเกนอีกด้วย ผลงานของเขามีอิทธิพลอย่างยิ่งต่อวรรณกรรมและศิลปะของเดนมาร์กยุคหลัง แม้ภายหลังบางผลงานของเขาจะถูกวิจารณ์ว่าเคร่งขรึมและประณีตเกินไปสำหรับรสนิยมสมัยใหม่ แต่เอเลินชเลเกอร์ก็ยังคงได้รับการยกย่องว่าเป็นหนึ่งในผู้วางรากฐานสำคัญของวรรณกรรมเดนมาร์กยุคใหม่ 
ผลงานสำคัญ.
บทกวีชื่อดังที่สร้างชื่อให้เอเลินชเลเกอร์ เป็นผลงานแนวโรแมนติกที่นำแรงบันดาลใจจากประวัติศาสตร์และตำนานเดนมาร์ก เล่าเรื่องผ่าน “เขาสีทอง” ซึ่งเป็นโบราณวัตถุจริงในเดนมาร์ก ถือเป็นจุดเริ่มต้นของวรรณกรรมยุคโรแมนติกในประเทศ
รวมบทกวีเล่มแรกของเขา มีเนื้อหาเกี่ยวกับธรรมชาติ ความรัก และตำนานนอร์ส แสดงให้เห็นถึงสไตล์เฉพาะตัวของเขาที่เน้นอารมณ์ ความรู้สึก และจินตนาการ
บทละครที่ดัดแปลงจากนิทานอาหรับราตรี โดยตีความใหม่ในรูปแบบที่สะท้อนค่านิยมของโรแมนติก ผลงานนี้ได้รับความนิยมอย่างสูงและแสดงให้เห็นถึงความสามารถในการผสมผสานวัฒนธรรมต่างๆ เข้ากับศิลปะเดนมาร์ก
บทละครประวัติศาสตร์ที่เล่าเรื่องของขุนนางชาวนอร์เวย์ในยุคไวกิ้ง สะท้อนแนวคิดเรื่องศีลธรรมและอำนาจตามแบบโรแมนติก เป็นหนึ่งในผลงานที่ช่วยฟื้นฟูความสนใจในตำนานนอร์ส
บทละครที่เล่าเรื่องเทพบัลเดอร์ เทพแห่งแสงในเทวตำนานนอร์ส ถือเป็นผลงานที่ผสานความเชื่อ ศาสนา และจริยธรรมเข้าด้วยกันอย่างลึกซึ้ง
วลาดีมีร์ โคซึค

วลาดีมีร์ อีวาโนวิช โคซึค (23 พฤษภาคม ค.ศ. 1950 – 1 มกราคม ค.ศ. 2025) เป้นนักการเมืองชาวรัสเซียที่ดำรงตำแหน่งรองในสภาดูมาที่ 1 (1993–1995)
โคซึคเสียชีวิตในวันที่ 1 มกราคม ค.ศ. 2025 ด้วยอายุ 74 ปี
อัรวาด

อัรวาด  สมัยคลาสสิกเรียก อาราดุส เป็นเมืองที่อยู่บนเกาะบนทะเลเมดิเตอร์เรเนียนในประเทศซีเรีย เป็นจุดศูนย์กลางของตำบลอัรวาดที่เป็นตำบลเดียว และยังเป็นเกาะเดียวที่มีผู้อาศัยอยู่ ตั้งอยู่ห่างจากฏ็อรฏูส (ตอร์โตซาในสมัยโบราณ) เมืองท่าที่ใหญ่เป็นอันดับ 2 ของประเทศ ที่ 
ปัจจุบันอัรวาดโดยหลักเป็นเมืองประมง จากสำนักงานสถิติกลางซีเรีย ในช่วงสำมะโน ค.ศ. 2004 เมืองนี้มีประชากร 4,403 คน ส่วนใหญ่เป็นชาวอาหรับที่นับถือศาสนาอิสลามนิกายซุนนี แผนการปรับปรุงเกาะให้กลายเป็นแหล่งท่องเที่ยวได้รับการเปิดเผยในเดือนพฤษภาคม ค.ศ. 2016 ปัจจุบันเกาะนี้ล้อมรอบด้วยกำแพงสมัยฟินิเชียโบราณ
ศัพทมูลวิทยา.
ชื่อเมืองในภาษาฟินิเชียคือ Arwad ʾrwd และตั้งอยู่บนเกาะชื่อ (ʾynk) เมืองนี้ได้รับการกล่าวถึงในพงศาวดารของทุตโมสที่ 3 ที่วิหารคาร์นักภายใต้ชื่อ Irtu ภายหลังกลายเป็นที่รู้จักในนาม Arvad, Arpad และ Arphad ชื่อเหล่านี้ถูกแผลงเป็นกรีกเป็น "Árados"  ซึ่งภายหลังแผลงเป็นละตินเป็น Aradus ส่วนในภาษาอาหรับ ชื่อนี้กลายเป็น "อัรวาด"
นครเป่ย์ผิง

นครเป่ย์ผิง  
เป็นเมืองที่ตั้งขึ้นในช่วงต้นราชวงศ์หมิง ตั้งอยู่ในพื้นที่ของกรุงปักกิ่งในปัจจุบัน
หงอู่ปีแรก รัชสมัยของฮ่องเต้หมิงไทจู่ แม่ทัพสวี ต๋านำทัพยึดพระนครต้าตู เมืองหลวงของราชวงศ์หยวนสำเร็จ เมื่อถึงเดือนแปด จึงตั้งนครเป่ย์ผิง
หงอู่ปีที่ 2 (ค.ศ. 1369) เปลี่ยนให้นครเป่ย์ผิง ขึ้นกับสำนักจงซูเป่ย์ผิง ให้ตั้งสำนักงานที่อำเภอต้าซิง
หงอู่ปีที่ 3 (ค.ศ. 1370) เดือน 4 ได้มีการสร้าง "วังเอี้ยนอ๋อง (燕王府)"
รัชศกหย่งเล่อปีแรก (ค.ศ. 1403) สมเด็จพระจักรพรรดิเฉิงจู่โปรดเกล้าฯ ให้สถาปนานครเป่ยผิงเรียกว่าเป่ยจิง แปลว่า "ราชธานีเหนือ" พระราชทานนามใหม่ว่ากรุงซุ่นเทียน ซึ่งเทียบกับหนานจิงที่เป็น "ราชธานีใต้" คือกรุงอิ้งเทียน
ยูตะ บันโด

ยูตะ บันโด (; โรมาจิ: "Bandō Yūta" หรือในชื่อ ; โรมาจิ: "松司馬拓") เกิดวันที่ 25 มกราคม พ.ศ. 2534 เป็นนักแต่งเพลงชาวญี่ปุ่น มีชื่อเสียงจากผลงานในเรื่อง "เจ้าหญิงแห่งเสียงเพลง" (2564), "ยูริ!!! on ICE" (2559), "ไคจูหมายเลข 8" (2567) และ ปูเปลล์ มนุษย์ขยะแห่งเมืองปล่องควัน (2563) รวมถึงการร่วมงานกับเค็นชิ โยเนซุ บันโดได้รับรางวัล Japan Academy Film Prize ครั้งที่ 45 สาขาผลงานดนตรีประกอบยอดเยี่ยม จากผลงานในเรื่อง "เจ้าหญิงแห่งเสียงเพลง"
ชีวิตช่วงแรกและชีวิตส่วนตัว.
บันโดเกิดที่จังหวัดโอซากะในปี พ.ศ. 2534 และเริ่มเล่นเปียโนตั้งแต่อายุ 3 ขวบ แต่เนื่องด้วยงานของพ่อ ทําให้เขาต้องย้ายที่อยู่บ่อยครั้งในวัยเด็ก ก่อนจะตั้งรกรากในจังหวัดไซตามะเมื่ออยู่ชั้นประถมศึกษาปีที่ 4 ตอนเป็นเด็กเขาฝันอยากเป็นสถาปนิกหรือผู้กำกับภาพยนตร์ แต่เมื่อเรียนอยู่ชั้นประถมศึกษาปีที่ 6 ครูสอนเปียโนของเขาได้แนะนำให้เขาเดินทางสายนักแต่งเพลง
ในเดือนกุมภาพันธ์ พ.ศ. 2567 บันโดประกาศว่าเขาได้แต่งงานกับนักกวี ยูมิ ฟุซุกิ เมื่อเดือนกรกฎาคม พ.ศ. 2566
การศึกษาและอาชีพ.
บันโดเข้าเรียนที่โรงเรียนมัธยมปลายดนตรีสังกัดมหาวิทยาลัยศิลปะโตเกียว ก่อนจะศึกษาต่อด้านการแต่งเพลงที่นั่น และต่อมาได้ศึกษาต่อในระดับบัณฑิตวิทยาลัยของมหาวิทยาลัยเดียวกัน
เขาเป็นผู้แต่งเพลงธีม "Voices" ให้กับรายการ "Hōdō Station" ในปี พ.ศ. 2564 และในเดือนตุลาคม พ.ศ. 2565 เขาได้จัดนิทรรศการเดี่ยวครั้งแรกของตนเองที่ "Hamarikyu Asahi Hall"
การซ้อนทับควอนตัม

การซ้อนทับควอนตัม  เป็นหลักการพื้นฐานของกลศาสตร์ควอนตัมซึ่งระบุว่าการรวมเชิงเส้นของคำตอบของสมการชเรอดิงเงอร์ก็เป็นคำตอบของสมการชเรอดิงเงอร์เช่นกัน ซึ่งเป็นผลมาจากข้อเท็จจริงที่ว่าสมการของชเรอดิงเงอร์เป็นสมการอนุพันธ์เชิงเส้น (Linear Differential Equation) ของเวลาและตำแหน่ง กล่าวให้ชัดเจนยิ่งขึ้นก็คือ สถานะของระบบนั้นกำหนดโดยผลรวมเชิงเส้น (Linear Combination) ของฟังก์ชันลักษณะเฉพาะ (Eigenfunction) ทั้งหมดในสมการของชเรอดิงเงอร์ที่ควบคุมระบบนั้น
ตัวอย่างเช่น คิวบิต (Qubit) ที่ใช้ในการประมวลผลข้อมูลแบบควอนตัม (Quantum Information Processing) โดยทั่วไปแล้ว สถานะของคิวบิตจะเป็นการซ้อนทับของสถานะพื้นฐาน <math>|0 \rangle</math> and <math>|1 \rangle</math>:
 <math>|\Psi \rangle = c_0|0\rangle + c_1|1\rangle,</math>
โดยที่ <math>|\Psi \rangle</math> คือสถานะควอนตัมของคิวบิต และ <math>|0 \rangle</math>, <math>|1 \rangle</math> แสดงถึงคำตอบเฉพาะของสมการชเรอดิงเงอร์ใน สัญกรณ์ดิแรก ที่ถ่วงน้ำหนักด้วยแอมพลิจูดความน่าจะเป็นสองตัว <math>c_0</math> และ <math>c_1</math> ซึ่งทั้งคู่เป็นจำนวนเชิงซ้อน ซึ่ง <math>|0 \rangle </math> สอดคล้องกับบิตแบบคลาสสิก 0 และ <math>|1 \rangle </math> สอดคล้องกับบิตแบบคลาสสิก 1 ความน่าจะเป็นของการวัดระบบในสถานะ <math>|0 \rangle</math> หรือ <math>|1 \rangle</math> กำหนดโดย <math>|c_0|^2</math> และ <math>|c_1|^2</math> ตามลำดับ (ดูกฎของบอร์น) ก่อนที่จะทำการวัด คิวบิตจะอยู่ในสถานะการซ้อนทับของทั้งสองสถานะ
ขอบของสัญญาณรบกวนในการทดลองช่องคู่ (double-slit experiment) เป็นอีกตัวอย่างหนึ่งของหลักการซ้อนทับ
สมมติฐานคลื่น.
ทฤษฎีของกลศาสตร์ควอนตัมตั้งสมมติฐานว่า สมการคลื่นกำหนดสถานะของระบบควอนตัมอย่างสมบูรณ์ตลอดเวลา นอกจากนี้สมการเชิงอนุพันธ์นี้ถูกจำกัดให้เป็นเชิงเส้นและแบบเอกพันธ์ เงื่อนไขเหล่านี้หมายความว่าสำหรับคำตอบสองคำตอบใด ๆ ของสมการคลื่น <math>\Psi_1</math> และ <math>\Psi_2</math> ผลรวมเชิงเส้นของคำตอบเหล่านั้นก็สามารถแก้สมการคลื่นได้เช่นกัน:
<math display="block">\Psi = c_1\Psi_1 + c_2\Psi_2</math>
สำหรับสัมประสิทธิ์เชิงซ้อนไม่เจาะจง <math>c_1</math> และ <math>c_2</math>#เปลี่ยนทาง ถ้าสมการคลื่นมีคำตอบมากกว่าสองคำตอบ การรวมคำตอบทั้งหมดดังกล่าวก็จะถือเป็นคำตอบที่ถูกต้องเช่นกัน
ดูเพิ่ม.
<templatestyles src="Div col/styles.css"/>
เนชันนัลลีก (ฟุตบอลอังกฤษ)

เนชันนัลลีก เป็นลีกฟุตบอลอาชีพในอังกฤษประกอบด้วย 72 ทีม แบ่งเท่า ๆ กันระหว่างเนชันนัลลีก, เนชันนัลลีกนอร์ท และเนชันนัลลีกเซาท์ เนชันนัลลีกเป็นหนึ่งในลีกกีฬาอาชีพที่สำคัญในอังกฤษ
ถูกเรียกว่า "อลิอันซ์พรีเมียร์ลีก" ตั้งแต่ปี ค.ศ. 1979 จนถึงปี ค.ศ. 1986 ระหว่างปี ค.ศ. 1986 ถึง ค.ศ. 2015 ลีกนี้รู้จักกันในชื่อ "ฟุตบอลคอนเฟอเรนซ์"
สโมสรในเนชันนัลลีกส่วนใหญ่เป็นทีมกึ่งอาชีพ ในขณะที่สโมสรในเนชันนัลลีกนอร์ทและเนชันนัลลีกเซาท์เกือบทั้งหมดก็เป็นทีมกึ่งอาชีพเช่นกัน บางสโมสรเคยอยู่ในอิงกลิชฟุตบอลลีก (English Football League) มาก่อน ซึ่งต่างจากสโมสรอื่น ๆ ที่เป็นทีมนอกลีก เนชันนัลลีกเป็นลีกฟุตบอลระดับที่ห้าของอังกฤษ ต่อจากพรีเมียร์ลีกและสามดิวิชันของอิงกลิชฟุตบอลลีกและเป็นระดับสูงสุดของระบบเนชันนัลลีก ซึ่งเป็นฟุตบอลนอกลีก เนชั่นนัลลีกนอร์ทและเนชันนัลลีกเซาท์ถือเป็นลีกระดับที่ 6 ของฟุตบอลอาชีพอังกฤษ เนชันนัลลีกประกอบด้วยหนึ่งดิวิชันจนถึงฤดูกาล 2003–04 ก่อนที่จะขยายเป็นระบบเนชันนัลลีกเริ่มตั้งแต่ฤดูกาล 2004–05
ฟุตซอลไทยลีก ฤดูกาล 2568

ฟุตซอลไทยลีก ฤดูกาล 2568 หรือ เอ็มอีเอ ฟุตซอลไทยลีก ฤดูกาล 2568 ตามชื่อผู้สนับสนุนคือการไฟฟ้านครหลวง เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของสมาคมกีฬาฟุตบอลแห่งประเทศไทย ในพระบรมราชูปถัมภ์ และการกีฬาแห่งประเทศไทย จัดขึ้นเป็นครั้งที่ 18 ในปี พ.ศ. 2568 ซึ่งในฤดูกาลนี้มี 14 สโมสรที่เข้าร่วมการแข่งขัน โดยจะแข่งขันในระบบเหย้า-เยือน
สถิติประจำฤดูกาล.
<templatestyles src="Col-begin/styles.css"/>
มุฮัมมัด อะบาซัยด์

มุฮัมมัด อับดุลฮะลีม อะบาซัยด์  เป็นนักการเมืองชาวซีเรียที่ดำรงตำแหน่งรัฐมนตรีว่าการกระทรวงการคลังของรัฐบาลเปลี่ยนผ่านซีเรียที่ 1 ที่ก่อตั้งขึ้นหลังการล่มสลายของระบอบอัลอะซัดในประเทศซีเรีย
รัฐสภาสิงคโปร์ ชุดที่ 14

รัฐสภาสิงคโปร์ ชุดที่ 14 เป็นรัฐสภาของสิงคโปร์ในปัจจุบัน เปิดประชุมครั้งแรกเมื่อวันที่ 24 สิงหาคม 2563 และยุบสภาเมื่อวันที่ 15 เมษายน 2568 องค์ประกอบของสมาชิกรัฐสภาถูกกำหนด โดยการเลือกตั้งทั่วไปของสิงคโปร์ในปี 2563 เมื่อวันที่ 10 กรกฎาคม 2563
รัฐสภาชุดที่ 14 อยู่ภายใต้การควบคุมโดยเสียงข้างมากของพรรคกิจประชาชน ซึ่งนำโดยนายกรัฐมนตรี ลี เซียนลุง และสมาชิกของคณะรัฐมนตรีลี เซียนลุง ชุดที่ 5 ซึ่งเข้ารับตำแหน่งเมื่อวันที่ 25 กรกฎาคม 2563 ต่อมาได้เปลี่ยนเป็นนายกรัฐมนตรีลอว์เรนซ์ หว่อง และคณะรัฐมนตรีชุดแรกของลอว์เรนซ์ หว่อง ซึ่งเข้ารับตำแหน่งเมื่อวันที่ 15 พฤษภาคม 2567 จำนวนที่นั่งในรัฐสภาเมื่อเริ่มต้นสมัยมีทั้งหมด 104 ที่นั่ง โดยมี 10 ที่นั่งจากพรรคแรงงาน นำโดยปรีตัม สิงห์, สองที่นั่งของสมาชิกรัฐสภานอกเขตเลือกตั้ง จากพรรคสิงคโปร์ก้าวหน้า และอีก 9 ที่นั่งเป็นสมาชิกรัฐสภาที่ได้รับการแต่งตั้ง นี่ยังเป็นครั้งแรกที่ตำแหน่งผู้นำฝ่ายค้าน ได้รับการรับรองอย่างเป็นทางการ
องค์ประกอบของสภา.
รัฐสภาสิงคโปร์ประกอบด้วยสมาชิกรัฐสภาจำนวน 104 ที่นั่ง จากพรรคการเมืองต่าง ๆ ดังต่อไปนี้
ปฏิทินเบงกอล

ปฏิทินเบงกอล (ภาษาพูด , "Bāṅlā Sôn" หรือ , "Bāṅlā Sāl", "ปีบังลา") เป็นปฏิทินสุริยคติที่ใช้ในภูมิภาคเบงกอลในอนุทวีปอินเดีย ปฏิทินฉบับปรับปรุงใช้งานเป็นปฏิทินทางการและระดับชาติในบังกลาเทศ ส่วนปฏิทินแบบก่อนหน้าใช้งานในรัฐเบงกอลตะวันตก, รัฐตรีปุระ และรัฐอัสสัมของอินเดีย ปฏิทินเบงกอลเริ่มต้นที่เดือน Boishakh ต่างจากปฏิทินฮินดูดั้งเดิมของอินเดียที่เริ่มต้นด้วยเดือน Choitro ปฏิทินเบงกอลเริ่มต้นใน ค.ศ. 590–600 เพื่อระบุถึงการขึ้นครองราชย์ของ Shashanka กษัตริย์เอกราชองค์แรกของหน่วยการเมืองเบงกอลที่รวมเป็นหนึ่ง ในสมัยจักรพรรดิอักบัรแห่งโมกุล มีการปรับเปลี่ยนปฏิทินดั้งเดิมบางประการ เพื่ออำนวยความสะดวกในการจัดเก็บรายได้จากที่ดินในช่วงเริ่มต้นฤดูเก็บเกี่ยวของชาวเบงกอล วันแรกของปีเบงกอลมีชื่อว่า Pohela Boishakh (วันที่ 1 เดือน Boishakh) ซึ่งถือเป็นวันหยุดในประเทศบังกลาเทศ
ศักราชเบงกอลมีชื่อเรียกว่า "Bengali Sambat" (BS) และมีปีเริ่มต้นที่ ค.ศ. 593/594 โดยมีจำนวนปีน้อยกว่าปฏิทินกริกอเรียน 594 ปีถ้าปีนั้นอยู่ก่อน Pohela Boishakh หรือ 593 ถ้าอยู่หลัง Pohela Boishakh
ศึกเทพยุทธเขาซูซัน ตอน กระบี่มังกรหงส์

"ศึกเทพยุทธเขาซูซัน ตอน กระบี่มังกรหงส์"  เป็นละครโทรทัศน์ฮ่องกงแนวกำลังภายในกึ่งแฟนตาซี 20ตอนจบ ที่ถ่ายทําและออกอากาศโดยช่องทีวีบีในปี ค.ศ.1990 นำแสดงโดย  กวนหลี่เจี๋ย, กัวฟู่เฉิง, โอวยุ่ยเหว่ย, กงฉือเอิน, หลีหวั่นหัว และ หยางเป่าหลิง ละครเรื่องนี้เป็นภาคแรกเมื่อได้รับความนิยมก็เลยสร้างภาคสองที่กลับได้รับความนิยมมากกว่าตามมา คือ เรื่อง "ศึกเทพยุทธเขาซูซัน ตอน ทายาทมารโลหิต"（The Zu Mountain Saga) 
เนื้อเรื่องย่อ.
ในอดีตกาลนับพันปี โลกมนุษย์แบ่งเป็นฝ่ายเทพและมาร ทั้งสองภพต่อสู้กันเพื่อจุดมุ่งหมายที่แตกต่าง ฝ่ายมารต้องการเป็นใหญ่ด้วยการครองโลก แต่ฝ่ายเทพไม่ต้องการให้ทั้งสองภพรวมกันจึงเป็นชนวนของการต่อสู้ล้างเผ่าพันธุ์ซึ่งมีกระบี่วิเศษ 2 เล่มเป็นกุญแจสำคัญแห่งชัยชนะ พบการต่อสู้ของเหล่าเทพและมารที่พร้อมจะแลกทุกสิ่งทุกอย่างเพื่อให้ได้ชัยชนะ ธรรมะหรืออธรรมที่จะยู่คู่โลก
ความนิยม.
ตอนออกอากาศครั้งแรกในฮ่องกงได้คำชื่นชมด้านเทคนิค เอฟเฟคที่ดูทันสมัยมากสำหรับยุคนั้น
ส่วนผลตอบรับด้านเรตติ้งอยู่ในเกณฑ์ดี จนต้องสร้างภาคสองตามมา ซึ่งก็ได้รับความนิยมมากกว่าภาคแรก
เกร็ดเล็กเกร็ดน้อย.
ช่วงปีค.ศ. 1990-1991 กัวฟู่เฉิง ยังไม่โด่งดังมาก และในบทบาทเรื่องนี้ ทำให้เขาได้รับความนิยมเพิ่มขึ้นเล็กน้อย
จนเขามาดังในอีกสองปีต่อมากับละครเรื่อง กระบี่ลมกรด
นันโตะ

นันโตะ  เป็นนครแห่งหนึ่งในจังหวัดโทยามะ ประเทศญี่ปุ่น ตั้งอยู่ในพื้นที่ภูเขาทางมุมทิศตะวันตกเฉียงใต้ของจังหวัดโทยามะ ทางทิศเหนือของจังหวัดกิฟุ เป็นที่ตั้งของหมู่บ้านประวัติศาสตร์โกกายามะ แหล่งมรดกโลกของยูเนสโก มีขนาดพื้นที่ทั้งหมด มีจำนวนประชากร ณ วันที่ 1 มีนาคม ค.ศ. 2025 ประมาณ 44,115 คน และมีความหนาแน่นของประชากร 66 คนต่อตารางกิโลเมตร
ภูมิศาสตร์.
นครนันโตะตั้งอยู่ในพื้นที่ทางตะวันตกเฉียงใต้ของจังหวัดโทยามะ มีอาณาเขตทางทิศตะวันตกติดกับจังหวัดอิชิกาวะ และทิศใต้ติดกับจังหวัดกิฟุ พื้นที่ตอนเหนือของเมืองอยู่ในที่ราบโทจิ ส่วนพื้นที่ตอนใต้ของเมืองเป็นภูเขา พื้นที่ส่วนใหญ่เป็นชุมชนกระจัดกระจายตามลักษณะเฉพาะของภูมิภาคนี้ในญี่ปุ่น ภูมิภาคต่าง ๆ ของนครนันโตะประกอบด้วยฟูกูโนะ ฟูกูมิตสึ โจฮานะ อิโนกูจิ และอินามิ
ภูมิอากาศ.
นครนันโตะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือฤดูร้อนที่ไม่ร้อนจัด และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในนันโตะอยู่ที่ 13.6 °C ปริมาณน้ำฝนเฉลี่ยทั้งปีอยู่ที่ 2,410 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.3 °C และต่ำสุดในเดือนมกราคมอยู่ที่ประมาณ 2.0 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของนครนันโตะลดลงในช่วง 60 ปีที่ผ่านมา
ประวัติศาสตร์.
พื้นที่ที่ปัจจุบันเป็นนครนันโตะ เคยเป็นส่วนหนึ่งของแคว้นโบราณที่ชื่อแคว้นเอ็ตจู
เทศบาลนครนันโตะจัดตั้งขึ้นเมื่อวันที่ 1 พฤศจิกายน ค.ศ. 2004 จากการควบรวมกันของเมืองฟูกูโนะ เมืองอินามิ เมืองโจฮานะ หมู่บ้านอิโนกูจิ หมู่บ้านคามิไตระ หมู่บ้านไทระ และหมู่บ้านโทงะ (ทั้งหมดมาจากอำเภอฮิงาชิโตนามิ) และเมืองฟูกูมิตสึ (จากอำเภอนิชิโตนามิ)
การเมืองการปกครอง.
นครนันโตะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครที่มาจากการเลือกตั้งเป็นฝ่ายนิติบัญญัติระบบสภาเดียวซึ่งประกอบด้วยสมาชิก 20 คน
นายกเทศมนตรีนครนันโตะคนปัจจุบันคือ มิกิโอะ ทานากะ ซึ่งดำรงตำแหน่งสมัยที่ห้า หลังจากได้รับการเลือกตั้งครั้งแรกเมื่อวันที่ 16 พฤศจิกายน ค.ศ. 2008
อุตสาหกรรม.
นครนันโตะเป็นที่ตั้งของสตูดิโอแอนิเมชัน พีเอเวิกส์ ซึ่งสร้างรายการอนิเมะเรื่องต่าง ๆ เช่น "คานัน" (Canaan), "แองเจิลบีทส์! แผนพิชิตนางฟ้า" (Angel Beats!), ชาร์ลอตต์ (Charlotte) และ"ซากุระเควสต์" (Sakura Quest) นครนันโตะยังเป็นที่ตั้งของสำนักงานใหญ่ของบริษัท KAWADA Technologies Inc. และสำนักงานใหญ่ของบริษัท Daiken Corporation นครนันโตะยังเป็นที่รู้จักจากเมืองแกะสลักไม้อินามิ ซึ่งเชื่อกันว่ามีการประกอบอาชีพแกะสลักไม้มาตั้งแต่ ค.ศ. 1390
การศึกษา.
นครนันโตะมีโรงเรียนประถม 9 แห่ง และโรงเรียนมัธยมต้น 8 แห่งที่สังกัดเทศบาลนครนันโตะ และมีโรงเรียนมัธยมปลาย 3 แห่งที่สังกัดคณะกรรมการการศึกษาจังหวัดโทยามะ
ในสื่อ.
เมืองมาโนยามะในอนิเมะเรื่อง "ซากุระเควสต์" มีต้นแบบมาจากเมืองนันโตะ ซึ่งเป็นที่ตั้งสำนักงานใหญ่ของสตูดิโออนิเมะ พีเอเวิกส์
สำนักงานปลัดกระทรวง

สำนักงานปลัดกระทรวง เป็นส่วนราชการที่มีฐานะเป็นกรม อยู่ในสังกัดกระทรวงต่าง ๆ ของประเทศไทยทุกกระทรวง รวมไปถึงสำนักนายกรัฐมนตรี โดยมีปลัดกระทรวง เป็นผู้บังคับบัญชารับผิดชอบ
อำนาจหน้าที่.
พระราชบัญญัติระเบียบบริหารราชการแผ่นดิน พ.ศ. 2534 หมวด 2 การจัดระเบียบราชการในกระทรวงหรือทบวง มาตรา 18 (2) กำหนดให้มีสำนักงานปลัดกระทรวงในทุกกระทรวง โดยมีฐานะเป็นกรม
สำนักงานปลัดกระทรวง มีอำนาจหน้าที่เกี่ยวกับราชการประจำทั่วไปของกระทรวง และราชการที่คณะรัฐมนตรีมิได้กำหนดให้เป็นหน้าที่ของกรมใดกรมหนึ่งในสังกัดกระทรวงโดยเฉพาะ รวมทั้งกำกับและเร่งรัดการปฏิบัติราชการของส่วนราชการในกระทรวงให้เป็นไปตามนโยบายแนวทาง และแผนการปฏิบัติราชการของกระทรวง
ในกรณีที่กระทรวงมีทบวงอยู่ในสังกัดและยังไม่สมควรจัดตั้งสำนักงานปลัดทบวงจะให้สำนักงานปลัดกระทรวงทำหน้าที่สำนักงานปลัดทบวงด้วยก็ได้
สำนักงานปลัดกระทรวงในประเทศไทย.
ปัจจุบันประเทศไทยมีสำนักงานปลัดกระทรวง รวมทั้งสิ้น 20 แห่งตามจำนวนกระทรวงในประเทศไทย ในจำนวนนี้รวมไปถึง สำนักงานปลัดสำนักนายกรัฐมนตรี ซึ่งมีหน้าที่เป็นสำนักงานปลัดกระทรวงของสำนักนายกรัฐมนตรี ดังนี้
เป่ย์หลุน ยิมเนเซียม

เป่ย์หลุน ยิมเนเซียม  เป็นสนามกีฬาในร่มที่ตั้งอยู่ในเขตเป่ย์หลุน หนิงปัว ประเทศจีน เริ่มก่อสร้างเมื่อปลายปี ค.ศ. 2002 แล้วเสร็จในเดือนเมษายน ค.ศ. 2005 และเริ่มเปิดใช้งานอย่างเป็นทางการเมื่อวันที่ 1 พฤษภาคมของปีเดียวกัน สนามแห่งนี้สามารถจุผู้ชมได้สูงสุด 8,000 คน และมีที่นั่งถาวร 4,000 ที่นั่ง
สนามแห่งนี้เป็นสถานที่จัดการแข่งขันกีฬาในร่ม เช่น บาสเกตบอลและวอลเลย์บอล รวมถึงคอนเสิร์ตต่างๆ นอกจากนี้ยังเป็นสถานที่จัดการแข่งขันรอบสุดท้ายของวอลเลย์บอลเวิลด์กรังด์ปรีซ์ 2007, วอลเลย์บอลเวิลด์กรังด์ปรีซ์ 2010 และ วอลเลย์บอลเวิลด์กรังด์ปรีซ์ 2012 อีกด้วย
บอร์ฆา การ์รัสโกซา

บอร์ฆา การ์รัสโกซา (เกิดเมื่อวันที่ 5 กุมภาพันธ์ ค.ศ. 1982 ในมาดริด ประเทศสเปน) เป็นนักกีฬาขี่ม้าประเภทศิลปะบังคับม้าชาวสเปน เขาเป็นตัวแทนของประเทศสเปนในการแข่งขี่ม้าชิงแชมป์โลก 2014 ที่นอร์ม็องดี ประเทศฝรั่งเศส โดยได้อันดับที่ 5 ในการแข่งศิลปะบังคับม้าประเภททีม และอันดับที่ 71 ในการแข่งศิลปะบังคับม้าประเภทบุคคล
เขาเข้าแข่งโอลิมปิกฤดูร้อน 2024 ที่ปารีส ประเทศฝรั่งเศส โดยเขาจบอันดับที่ 28 ในการแข่งกรังด์ปรีซ์ และอันดับที่ 13 ร่วมกับทีมสเปน
แรมง กอปา

แรมง กอปา (นามสกุลเดิม กอปาแชฟสกี; 13 ตุลาคม ค.ศ. 1931 – 3 มีนาคม ค.ศ. 2017) เป็นนักฟุตบอลอาชีพชาวฝรั่งเศสที่เป็นส่วนหนึ่งของทีมชาติฝรั่งเศสในช่วงทศวรรษ 1950 ในระดับสโมสร เขาเป็นส่วนหนึ่งของทีมเรอัลมาดริดในตำนานในช่วงทศวรรษ 1950 โดยคว้าแชมป์ยูโรเปียนคัพ 3 สมัย
เขาได้รับการยกย่องว่าเป็นหนึ่งในผู้เล่นที่ยิ่งใหญ่ที่สุดตลอดกาล กอปาเป็นกองหน้าและกองกลางตัวรุก ซึ่งมีทั้งความเร็ว คล่องแคล่ว เป็นที่รู้จักในเรื่องการเลี้ยงบอล การสร้างสรรค์เกม และทำประตูได้อย่างมากมาย ใน ค.ศ. 1958 กอปาได้รับรางวัลบาลงดอร์ ใน ค.ศ. 1970 เขากลายเป็นนักฟุตบอลคนแรกที่ได้รับเครื่องอิสริยาภรณ์เลฌียงดอเนอร์ ใน ค.ศ. 2004 เปเล่ได้ยกย่องให้เขาเป็น 1 ใน 125 นักฟุตบอลที่ยิ่งใหญ่ที่สุดที่ยังมีชีวิตอยู่ในงานประกาศรางวัลฟีฟ่า
ชีวิตวัยเด็ก.
กอปาเกิดในครอบครัวผู้อพยพชาวโปแลนด์ ปู่และย่าของเขาเดิมมาจากกรากุฟและอพยพไปยังประเทศเยอรมนีซึ่งเป็นที่ที่พ่อแม่ของเขาเกิด จากนั้นพวกเขาจึงอพยพไปยังฝรั่งเศสภายหลังสงครามโลกครั้งที่หนึ่ง
นามสกุลของเขาถูกย่อเหลือเพียงกอปาจากเดิมกอปาแชฟสกี ในขณะที่เขาเรียนอยู่ที่โรงเรียน เขาได้รับสัญชาติฝรั่งเศสเมื่อบรรลุนิติภาวะใน ค.ศ. 1952 เมื่ออายุ 14 ปี เขาได้เดินตามรอยปู่ พ่อ และพี่ชายของเขาโดยการทำงานในเหมืองถ่านหินที่เนอ-เล-มีน ระหว่างนี้กอปาสูญเสียนิ้วจากอุบัติเหตุในเหมืองแร่
ชีวิตส่วนตัว.
กอปาแต่งงานกับคริสตียาน น้องสาวของเพื่อนร่วมทีมของเขาที่อ็องเฌ หลังจากเลิกเล่นฟุตบอล เขาก็ตั้งตราสินค้าชุดกีฬาของตัวเอง และลงหลักปักฐานที่เกาะคอร์ซิกาในที่สุด กอปาเสียชีวิตในเมืองอ็องเฌ จังหวัดแมเนลัวร์ เมื่อวันที่ 3 มีนาคม ค.ศ. 2017 สิริอายุได้ 85 ปี
กอปาได้รับคำแนะนำจากปอล ซีนีบาลดี อดีตเพื่อนร่วมทีมแร็งส์ ซีนีบาลดีเป็นพ่อทูนหัวของลูกชายของกอปา
อาชีพ.
หลังจากจบอันดับ 2 ในการแข่งขันฟุตบอลเยาวชนแห่งชาติของฝรั่งเศสเมื่อ ค.ศ. 1949 กอปาเริ่มต้นอาชีพเมื่ออายุ 17 ปีกับอ็องเฌในลีกเดอและอีกสองปีต่อมาเขาย้ายไปอยู่กับแร็งส์ซึ่งเขาคว้าแชมป์ลีกเอิงใน ค.ศ. 1953 และ ค.ศ. 1955 เขาคว้าแชมป์ลาตินคัพใน ค.ศ. 1953 ร่วมกับแร็งส์ ซึ่งพวกเขาเอาชนะเอซี มิลาน 3–0 ในรอบชิงชนะเลิศและช่วยให้พวกเขาเข้าถึงยูโรเปียนคัพ นัดชิงชนะเลิศ 1956 ซึ่งทีมแพ้ให้กับเรอัลมาดริดของอัลเฟรโด ดิ เอสเตฟาโน 4–3
กอปาได้รับความสนใจจากสเปนเป็นครั้งแรกเมื่อเขาได้ลงเล่นให้กับฝรั่งเศสพบกับสเปนในแมตช์ที่กรุงมาดริดในเดือนมีนาคม ค.ศ. 1955 หลังจากนั้น "มาร์กา" หนังสือพิมพ์กีฬาของสเปนจึงขนานนามเขาว่า "นโปเลียนน้อย" กอปาย้ายไปร่วมทีมเรอัลมาดริดในฤดูกาล 1956–57 ซึ่งในไม่ช้าเขาก็ได้ร่วมงานกับแฟแร็นตส์ ปุชกาช กัปตันทีมชาติฮังการี แม้จะเล่นในตำแหน่งตัวในด้านขวาให้กับเรอัลมาดริดแทนที่จะเป็นหมายเลข 10 ซึ่งเป็นตำแหน่งปกติของเขา กอปาก็ช่วยให้สโมสรคว้าแชมป์ยูโรเปียนคัพได้ 3 สมัยติดต่อกันและแชมป์ลาลิกาใน ค.ศ. 1957 และ ค.ศ. 1958 นอกจากนี้ กอปายังเป็นผู้เล่นฝรั่งเศสคนแรกที่คว้าแชมป์ยูโรเปียนคัพเมื่อมาดริดเอาชนะฟีออเรนตีนา 2–0 ในรอบชิงชนะเลิศ ค.ศ. 1957 เขายังคงเป็นแชมป์ยูโรเปียนคัพใน ค.ศ. 1958 และ ค.ศ. 1959 โดยครั้งหลังเขาพบกับแร็งส์ ทีมเก่าของเขา ซึ่งมีฌุสต์ ฟงแตน ผู้ทำประตูสูงสุดจากฟุตบอลโลก 1958 เป็นกองหน้า ในฤดูกาล 1959–60 หลังจากเล่นกับมาดริดมา 3 ปี กอปาก็กลับมาฝรั่งเศสเพื่อจบอาชีพของเขากับแร็งส์ ซึ่งเขาคว้าแชมป์ลีกเอิงได้อีก 2 สมัยใน ค.ศ. 1960 และ ค.ศ. 1962 รวมแล้วเขายิงได้ 75 ประตูจาก 346 นัดในลีกสูงสุดของฝรั่งเศส และได้รับรางวัลบาลงดอร์จากนิตยสาร "ฟร็องส์ฟุตโบล" ใน ค.ศ. 1958
วัดมะกอกสีมาราม

วัดมะกอกสีมาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลรอบเมือง อำเภอเมืองปราจีนบุรี จังหวัดปราจีนบุรี มีเนื้อที่รวม 11 ไร่ 74 ตารางวา ติดกับแม่น้ำบางปะกง
วัดมะกอกสีมารามตั้งวัดเมื่อ พ.ศ. 2412 ได้รับพระราชทานวิสุงคามสีมาเมื่อ พ.ศ. 2495 เขตวิสุงคามสีมากว้าง 13.2 เมตร ยาว 22.3 เมตร การศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2464 มีโรงเรียนพระปริยัติธรรมแผนกบาลี เปิดสอนเมื่อ พ.ศ. 2500 มีโรงเรียนพระปริยัติธรรมแผนกสามัญ 
อาคารเสนาสนะประกอบด้วยอุโบสถ กว้าง 13.5 เมตร ยาว 22.5 เมตร สร้างเมื่อ พ.ศ. 2496 เป็นอาคารคอนกรีตเสริมเหล็ก ศาลาการเปรียญ กว้าง 12 เมตร ยาว 20 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก วิหาร กว้าง 7.5 เมตร ยาว 7.5 เมตร สร้างเมื่อ พ.ศ. 2497 เป็นอาคารคอนกรีตเสริมเหล็ก ศาลาอเนกประสงค์ กว้าง 20 เมตร ยาว 13 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก ศาลาบำเพ็ญกุศล เป็นอาคารคอนกรีตเสริมเหล็ก และกุฏิสงฆ์ จำนวน 8 หลัง ปูชนียวัตถุมีหลวงพ่อเชียงแสน เป็นพระพุทธรูปที่สร้างสมัยพุทธศตวรรษที่ 20-23 ในสมัยรัชกาลที่ 5 เจ้าพระยาสุรศักดิ์มนตรี ได้อัญเชิญมาจากเมืองเชียงแสน ครั้งสมัยปราบฮ่อ พ.ศ. 2430 แล้วนำมาไว้ที่วัดราชบพิธสถิตมหาสีมารามราชวรวิหาร ก่อนที่จะอัญเชิญมาประดิษฐานที่วัดมะกอกสีมาราม เมื่อ พ.ศ. 2460 ภายหลังถูกโจรกรรมแต่กลับได้คืนมาเมื่อ พ.ศ. 2554
สำนักงานปลัดกระทรวงสาธารณสุข

สำนักงานปลัดกระทรวงสาธารณสุข เป็นหน่วยงานราชการไทย ระดับเทียบเท่ากรม มีหน้าที่เกี่ยวกับงานนโยบายและยุทธศาสตร์งานราชการประจำทั่วไปของกระทรวง และราชการส่วนหนึ่งส่วนใดของกระทรวงซึ่งมิได้กำหนดให้เปลี่ยนหน้าที่ของส่วนราชการอื่นใด มีปลัดกระทรวงสาธารณสุข เป็นผู้บังคับบัญชารับผิดชอบ
อำนาจหน้าที่.
สำนักงานปลัดกระทรวงสาธารณสุข มีภารกิจเกี่ยวกับการพัฒนายุทธศาสตร์ และแปลงนโยบายของกระทรวงเป็นแผนปฏิบัติราชการ ตลอดจนจัดสรรทรัพยากรและบริหารราชการประจำทั่วไปของกระทรวง เพื่อให้บรรลุเป้าหมายและเกิดผลสัมฤทธิ์ตามภารกิจของกระทรวง โดยมีหน้าที่และอำนาจ ดังต่อไปนี้
หน่วยงานในสังกัด.
สำนักงานปลัดกระทรวงสาธารณสุข มีหน่วยงานในสังกัดขึ้นตรง ดังนี้
ราชการบริหารส่วนกลาง
ราชการบริหารส่วนภูมิภาค
เลขาธิการใหญ่พรรคแรงงานเกาหลี

<table class="infobox" style="width: 22em"></table>
เลขาธิการใหญ่พรรคแรงงานเกาหลี (เกาหลี: ) เป็นหัวหน้าพรรคแรงงานเกาหลี (WPK) พรรครัฐบาลของเกาหลีเหนือ และเป็นผู้นำสูงสุดของประเทศ ข้อบังคับพรรคระบุว่าการประชุมใหญ่พรรคเป็นผู้เลือกเลขาธิการใหญ่ การประชุมใหญ่พรรคและคณะกรรมาธิการกลางมีอำนาจในการถอดถอนและเลือกหัวหน้าพรรค เลขาธิการใหญ่ดำรงตำแหน่งประธานคณะกรรมการการทหารกลางพรรคแรงงานเกาหลีโดยตำแหน่งและเป็นผู้นำการทำงานของสำนักเลขาธิการ นอกจากนี้ เลขาธิการใหญ่ดำรงตำแหน่งสมาชิกของคณะผู้บริหารสูงสุดพรรคฯ, กรมการเมืองพรรคฯ และสำนักเลขาธิการพรรคฯ โดยสิทธิ์ในตำแหน่ง
ตำแหน่งนี้สืบย้อนไปถึงการก่อตั้งพรรคคอมมิวนิสต์เกาหลี (CPK) ขึ้นใหม่ในวันที่ 14 กันยายน ค.ศ. 1945 เมื่อพัก ฮ็อน-ย็องได้รับเลือกเป็นประธานคณะกรรมาธิการกลางพรรค ต่อมาในวันที่ 13 ตุลาคม ค.ศ. 1945 พรรคได้ก่อตั้งสำนักสาขาเกาหลีเหนือภายใน (NKBB) และเสนอชื่อฮย็อน ชุน-ฮย็อกเป็นเลขาธิการสาขา ฮย็อนถูกลอบสังหารในวันที่ 3 กันยายน ค.ศ. 1945 และคิม ยง-บ็อมได้รับเลือกเป็นเลขาธิการสาขาแทน วันที่ 10 เมษายน ค.ศ. 1946 สำนักสาขาแยกตัวเป็นอิสระจากพรรคและเปลี่ยนชื่อเป็นพรรคคอมมิวนิสต์เกาหลีเหนือ (CPNK) ต่อมาในปีเดียวกัน วันที่ 30 สิงหาคม พรรคคอมมิวนิสต์เกาหลีเหนือได้รวมเข้ากับพรรคประชาชนใหม่เกาหลีเพื่อก่อตั้งพรรคแรงงานเกาหลีเหนือ (WPNK) คิม ดู-บงได้รับเลือกเป็นประธานพรรคแรงงานเกาหลีเหนือโดยคณะกรรมาธิการกลางพรรคแรงงานเกาหลีเหนือชุดที่ 1 ในขณะเดียวกัน พรรคแรงงานเกาหลีใต้ (WPSK) ได้ก่อตั้งขึ้นจากการรวมตัวของพรรคคอมมิวนิสต์เกาหลี (นำโดยพัก ฮ็อน-ย็อง) พรรคประชาชนใหม่เกาหลีและกลุ่มฝ่ายหนึ่งของพรรคประชาชนเกาหลีในวันที่ 24 พฤศจิกายน ค.ศ. 1946 คณะกรรมาธิการกลางพรรคแรงงานเกาหลีใต้เลือกฮอ ฮ็อนเป็นประธานพรรค เมื่อมีการควบควมพรรคแรงงานเกาหลีเหนือและใต้ในวันที่ 24 มิถุนายน ค.ศ. 1949 คณะกรรมาธิการกลางชุดที่ 2 ได้เลือกคิม อิล-ซ็องเป็นประธานคณะกรรมาธิการกลางพรรคแรงงานเกาหลี
ตำแหน่งประธานและรองประธานคณะกรรมาธิการกลางพรรคแรงงานเกาหลีถูกยกเลิกในวันที่ 12 ตุลาคม ค.ศ. 1966 และถูกแทนที่ด้วยตำแหน่งเลขาธิการใหญ่และเลขาธิการคณะกรรมาธิการกลางพรรคแรงงานเกาหลีตามมติของการประชุมเต็มคณะครั้งที่ 14 ของคณะกรรมาธิการกลางชุดที่ 4 คิม อิล-ซ็องได้รับเลือกตั้งและดำรงตำแหน่งกระทั่งถึงแก่อสัญกรรมในวันที่ 8 กรกฎาคม ค.ศ. 1994 ตำแหน่งดังกล่าวถูกยกเลิกและแทนที่ด้วยตำแหน่งเลขาธิการใหญ่พรรคแรงงานเกาหลีในวันที่ 8 ตุลาคม ค.ศ. 1997 หลังถูกปล่อยว่างเป็นเวลา #เปลี่ยนทาง คิม จ็อง-อิลได้รับเลือกตั้งให้ดำรงตำแหน่งโดยประกาศร่วมกันของคณะกรรมาธิการกลางชุดที่ 6 และคณะกรรมการการทหารกลางชุดที่ 6 คิม จ็อง-อิลดำรงตำแหน่งกระทั่งถึงแก่อสัญกรรมในวันที่ 17 ธันวาคม ค.ศ. 2011 ตำแหน่งเลขาธิการใหญ่พรรคแรงงานเกาหลีถูกปล่อยว่างเป็นเวลา #เปลี่ยนทาง และถูกยกเลิกในภายหลัง คิม จ็อง-อึนได้รับเลือกตั้งให้เป็นเลขาธิการหมายเลขหนึ่งพรรคแรงงานเกาหลีในวันที่ 11 เมษายน ค.ศ. 2012 และคิม จ็อง-อิล ผู้เป็นบิดาของเขาได้รับสมญานามว่า "เลขาธิการใหญ่ตลอดกาลพรรคแรงงานเกาหลี" วันที่ 9 พฤษภาคม ค.ศ. 2016 การประชุมใหญ่พรรคแรงงานเกาหลีครั้งที่ 7 ยกเลิกตำแหน่งเลขาธิการหมายเลขหนึ่งกับสำนักเลขาธิการและแทนที่ด้วยตำแหน่งประธานพรรคแรงงานเกาหลีและรองประธานคณะกรรมาธิการกลางพรรคแรงงานเกาหลี การเปลี่ยนแปลงที่คล้ายกันเกิดขึ้นในการประชุมใหญ่พรรคแรงงานเกาหลีครั้งที่ 8 ซึ่งตำแหน่งประธานกับรองประธานถูกยกเลิกและแทนที่ด้วยตำแหน่งเลขาธิการใหญ่พรรคแรงงานเกาหลีและสำนักเลขาธิการ
วัตสัน อามีเลีย

วัตสัน อามีเลีย (ワトソン・アメリア, Watoson Ameria), หรือที่รู้จักกันทั่วไปในชื่อ อามีเลีย วัตสัน เป็น วีทูบเบอร์ ในสังกัด โฮโลไลฟ์ภาษาอังกฤษ โดยเป็นสมาชิกกลุ่ม Hololive English – Myth (สะกดว่า HoloMyth) ร่วมกับ ทากานาชิ คิอาระ (小鳥遊キアラ), โมริ คาลิโอเป, นิโนมาเอะ อินะ'นิส (一伊那尓栖) และ เการ์ กูรา เธอเปิดตัวครั้งแรกเมื่อวันที่ 13 กันยายน พ.ศ. 2563
ไลฟ์สตรีมของเธอมุ่งเน้นไปที่การเล่นเกม (Let's Plays) รวมถึงเกมยิงมุมมองบุคคลที่หนึ่งออนไลน์ เช่น "เอลเดนริง" และ "ไมน์คราฟต์"
เมื่อวันที่ 30 กันยายน พ.ศ. 2567 วัตสัน ได้หยุดกิจกรรมการสตรีมประจำ โดยมีการชี้แจงว่าไม่ได้เป็นการ 'จบการศึกษา' (retirement หรือการออกจากวงการ) และเธอยังคงทำงานในฐานะผู้มีความเกี่ยวข้องกับ โฮโลไลฟ์ ต่อไป
ณ เดือนกันยายน พ.ศ. 2567 เธอมีผู้ติดตามใน ยูทูบ มากถึง 1.78 ล้านคน นอกเหนือจาก ยูทูบ แล้ว วัตสัน ยังมีตัวตนบนแพลตฟอร์ม ติ๊กต็อก และ ทวิตช์ อีกด้วย
ภาพรวม.
ตามเนื้อเรื่องสมมติของ อามีเลีย วัตสัน เธอเป็นนักสืบที่สามารถเดินทางข้ามเวลาได้ โดยนามสกุลของเธอ “วัตสัน” มีความเชื่อมโยงกับ จอห์น เอช. วอตสัน เพื่อนคู่หูของ เชอร์ล็อก โฮล์มส์ จากนิยายชุดนักสืบที่เขียนโดย อาเธอร์ โคนัน ดอยล์
ในการสตรีมของเธอ มักมีการเล่าเรื่องราวเกี่ยวกับวัยเด็ก เช่น การบาดเจ็บที่ศีรษะ บุคลิกของ วัตสัน ถูกอธิบายว่า “วุ่นวาย”, “สับสนอลหม่าน” และ “ไม่เป็นระเบียบ” เมื่อเปรียบเทียบกับสมาชิกคนอื่น ๆ ในกลุ่ม HoloMyth
อาชีพ.
คัฟเวอร์คอร์โปเรชัน ประกาศเปิดรับสมัครผู้พูดภาษาอังกฤษตั้งแต่วันที่ 23 เมษายน ถึง 24 พฤษภาคม พ.ศ. 2563 หลังจากประสบความสำเร็จในระดับโลกกับกลุ่ม วีทูปเปอร์ ภาษาญี่ปุ่นของบริษัท
เมื่อวันที่ 11 กุมภาพันธ์ พ.ศ. 2564 วัตสัน มียอดผู้ติดตามบน ยูทูบ ครบ 1 ล้านคน
เมื่อวันที่ 6 มิถุนายน พ.ศ. 2564 วัตสัน ได้จัดสตรีมการกุศนายาว 9 ชั่วโมง เพื่อระดมทุนให้กับองค์กร Best Friends Animal Society องค์กรสวัสดิภาพสัตว์ในสหรัฐฯ ที่ดูแลศูนย์พักพิงสัตว์แบบ “no-kill” โดยสามารถระดมทุนถึงเป้าหมายแรก 50,000 ดอลลาร์สหรัฐฯ ได้ภายในเวลาเพียง 3 นาที ก่อนเริ่มสตรีม
ในเดือนตุลาคม พ.ศ. 2564 Hi-Rez Studios ได้ร่วมมือกับ Hololive เพื่อปล่อยชุดเสียงประกาศในเกม FPS ชื่อ "Paladins" โดยใช้เสียงของ อามีเลีย วัตสัน เพื่อเฉลิมฉลองการที่เธอมียอดผู้ติดตามครบ 1.5 ล้านคนบน ยูทูบ
เมื่อวันที่ 20 กันยายน พ.ศ. 2567 วัตสัน ประกาศยุติกิจกรรมสตรีมมิงเป็นประจำ ผ่านสตรีมที่ชื่อว่า "A Short Talk" โดยอธิบายว่าเป็นการสิ้นสุดกิจกรรมหลักของเธอ “แม้จะไม่ถือว่าเป็นการ 'จบการศึกษา' อย่างเป็นทางการก็ตาม”
ภายหลังเธอได้ชี้แจงว่าเธอจะไม่ทำงานในฐานะเจ้าหน้าที่ของ โฮโลไลฟ์ โปรดักชัน ท่ามกลางการคาดเดาเกี่ยวกับสถานะในอนาคตของเธอกับบริษัท
การปรากฏตัวนอกยูทูบ.
อามีเลีย วัตสัน ปรากฏตัวเป็นตัวละครที่สามารถเล่นได้ในวิดีโอเกมแนวโร้คไลก์ยิงมุมมองบนชื่อ "HoloCure – Save the Fans!" ที่เปิดตัวในปี พ.ศ. 2565
ผลงานเพลง.
อัลบั้ม
Songs featured in
คณะกรรมการการทหารกลางพรรคแรงงานเกาหลี

คณะกรรมการการทหารกลางพรรคแรงงานเกาหลี (เกาหลี: ; ; ย่อ: CMC) เป็นองค์กรหนึ่งของคณะกรรมาธิการกลางพรรคแรงงานเกาหลี (WPK) ซึ่งเป็นหัวหน้าของกองทัพประชาชนเกาหลี (KPA) 
หนึ่งในหน้าที่หลักของคณะกรรมการฯ คือการอนุมัติการใช้จ่ายด้านการป้องกันประเทศและยุทธภัณฑ์ รวมถึงคำสั่งซื้อผลิตภัณฑ์ และเพื่อกำหนดวิธีการจัดสรรและจำหน่ายทรัพยากรธรรมชาติและผลิตภัณฑ์จากหน่วยงานผลิตที่ควบคุมโดยทหารทั้งในประเทศและเพื่อจำหน่ายในต่างประเทศ ตามข้อบังคับของพรรคแรงงานเกาหลี คณะกรรมการฯ จะสั่งการกิจกรรมของพรรคแรงงานในกองทัพฯ และมีเลขาธิการใหญ่พรรคแรงงานเป็นประธาน คณะกรรมการฯ อาศัยองค์กรจำนวนหนึ่งในการดำเนินงานตามอำนาจหน้าที่ รวมถึงกรมการเมืองใหญ่กองทัพประชาชนเกาหลี กรมกิจการการเมือง-การทหารพรรคแรงงานเกาหลี และกรมอุตสาหกรรมจักรกลพรรคแรงงานเกาหลี
จารึกสามภาษาแห่งกอลล์

จารึกสามภาษากอลล์ เป็นแผ่นหินที่มีจารึกสามภาษา ได้แก่ ภาษาจีน ภาษาทมิฬ และภาษาเปอร์เซีย ตั้งอยู่ที่เมืองกอลล์ ประเทศศรีลังกา ระบุวันที่ 15 กุมภาพันธ์ ค.ศ. 1409 โดยเจิ้งเหอระหว่างการเดินทางครั้งยิ่งใหญ่ของเขา 
ค้นพบในปี 1911 ในศรีลังกาโดยวิศวกรชาวอังกฤษ จารึกนี้เดิมจารึกที่สวนเรือสมบัติในเมืองหนานจิงจิน และถูกนำมายังศรีลังกาในระหว่างการเดินทางครั้งที่สามของเจิ้งเหอ ข้อความในจารึกกล่าวถึงการสักการะภูเขาศักดิ์สิทธิ์ศรีปาทะ การสรรเสริญพระพุทธเจ้า พระวิษณุ และอัลเลาะห์ 
จารึกนี่เป็นแผ่นหินจารึกสามภาษาเพียงแผ่นเดียวที่มีข้อความเป็นภาษาจีน ทมิฬ และเปอร์เซีย ซึ่งแสดงถึงภูมิภาคและวัฒนธรรมที่แตกต่างของสามดินแดน
การสังหารหมู่ที่บาตาเวีย ค.ศ. 1740

การสังหารหมู่ในบาตาเวีย ค.ศ. 1749  เป็นการสังหารหมู่และโพกรมกลุ่มชาติพันธุ์จีนผู้อยู่อาศัยในเมืองท่าบาตาเวีย ของดัตช์อีสต์อินดีส (ปัจจุบันคือจาการ์ตา) ก่อการโดยทหารชาวยุโรปของบริษัทอินเดียตะวันออกของเนเธอร์แลนด์และสมาชิกพันธมิตรของกลุ่มชาติพันธุ์อื่น ๆ ในบาตาเวีย ความรุนแรงนี้ดำเนินไประหว่าง 9 ตุลาคม 1740 ถึง 22 พฤศจิกายน โดยมีการปะทะประปรายด้านนอกกำแพงเมืองดำเนินอยู่ต่อไปถึงเดือนพฤศจิกายนของปีเดียวกัน นักประวัติศาสตร์คาดการณ์ยอดชาวชาติพันธุ์จีนที่ถูกฆาตกรรมอยู่ที่ 10,000 คน และมีเพียง 600 ถึง 3,000 คนเท่านั้นที่เชื่อว่ารอดชีวิต
รางวัลมังงะโคดันชะ

รางวัลมังงะโคดันชะ (ญี่ปุ่น: 講談社漫画賞, โรมาจิ: Kōdansha Manga Shō) เป็นหนึ่งในรางวัลของมังงะที่สำคัญของญี่ปุ่น กิจกรรมนี้ได้รับการสนับสนุนโดยสำนักพิมพ์โคดันชะ ได้รับรางวัลมังงะต่อเนื่องเป็นประจำทุกปีในรูปแบบที่สามตั้งแต่ปี พ.ศ. 2520
ประเภทรางวัล.
เดิมทีรางวัลนี้เรียกว่า "รางวัลมังงะสำหรับเด็กโคดันชะ" (講談社児童まんが賞, Kōdansha Jidō Manga Shō) จนถึง พ.ศ. 2511 ในปี พ.ศ. 2513 ได้มีการเปลี่ยนชื่อเป็น "รางวัลวัฒนธรรมโคดันชะ สาขามังงะสำหรับเด็ก" (講談社出版文化賞 児童まんが部門, Kōdansha Shuppan Bunka Shō: Jidō Manga Bumon) ในงานรางวัลรูปแบบที่สองได้ถูกจัดจนถึง พ.ศ. 2519 บริษัทจึงตัดสินใจที่จะเปลี่ยนเป็นประเภทต่าง ๆ เพิ่มเติมในเวลาต่อมา
รางวัลดังกล่าวเคยมอบให้ในสี่ประเภท ได้แก่ ประเภท"โชเน็ง", ประเภท"โชโจะ", ประเภทเด็ก และประเภททั่วไป รางวัลดังกล่าวได้มีการจัดขึ้นอย่างเป็นทางการในรูปแบบปัจจุบันโดยในช่วงแรกนั้นจะมอบรางวัลเฉพาะประเภทโชเน็งและประเภทโชโจะเท่านั้นใน พ.ศ. 2520 รางวัลประเภททั่วไปได้จัดขึ้นครั้งแรกใน พ.ศ. 2525 และรางวัลประเภทเด็กได้จัดขึ้นครั้งแรกใน พ.ศ. 2546 สำหรับรางวัลประเภทเด็กได้ถูกรวมเข้าในประเภทโชเน็งและประเภทโชโจะตั้งแต่ พ.ศ. 2558
ผลงานที่ได้รับรางวัลจะได้รับรูปปั้นทองแดง ใบรับรอง และเงินรางวัลมูลค่า 1 ล้านเยน
นฤเบศ กูโน

นฤเบศ กูโน (เกิด 19 มีนาคม พ.ศ. 2534) ชื่อเล่น บอส เป็นผู้กำกับชาวไทยที่รู้จักกันดีจากผลงานกับจีดีเอช และนาดาวบางกอก
ประวัติ.
นฤเบศเติบโตที่ อำเภอหาดใหญ่ และสำเร็จการศึกษาจาก โรงเรียนหาดใหญ่วิทยาลัย จากนั้นเขาเข้าเรียนที่คณะนิเทศศาสตร์ จุฬาลงกรณ์มหาวิทยาลัย โดยเขาทำหน้าที่กำกับการแสดงประจำปีของคณะ และยังเป็นที่รู้จักจากการประชาสัมพันธ์ งานฟุตบอลประเพณีจุฬาฯ–ธรรมศาสตร์ ครั้งที่ 69 ในปี 2556 อีกด้วย
หลังจากสำเร็จการศึกษา เขาได้รับคำเชิญจาก เกรียงไกร วชิรธรรมพร ให้มาร่วมทีมเขียนบทในซีซันที่ 3 ของละครโทรทัศน์ "ฮอร์โมนส์ วัยว้าวุ่น" และต่อมาได้กลายมาเป็นผู้กำกับร่วมด้วย ในปี 2559 เกรียงไกรและทรงยศ สุขมากอนันต์ ประธานเจ้าหน้าที่บริหารนาดาวบางกอก ได้เชิญเขาไปกำกับซีรีส์เรื่องใหม่ "โปรเจกต์ เอส" ของพวกเขา นฤเบศได้กำกับตอน "พี่น้องลูกขนไก่" ซึ่งเป็นละครเกี่ยวกับวัยรุ่นออทิสติกที่เล่นแบดมินตันแข่งขันกับลูกพี่ลูกน้องของเขา โดยเขียนบทร่วมกับภัทรนาถ พิบูลย์สวัสดิ์ ซีรีส์เรื่องนี้ได้รับการตอบรับที่ดีมาก อีกสามปีต่อมายังได้กำกับซีรีส์ "รักฉุดใจนายฉุกเฉิน" ของนาดาวในปี 2562 และ "แปลรักฉันด้วยใจเธอ" ในปีถัดมาอีกด้วย
ต่อมาเขาได้ก่อตั้งค่ายสำหรับผลิตเนื้อหาบันเทิงขึ้นเองชื่อว่า "ลูคกี้"  โดยประเดิมงานแรกกับซีรีส์ทางโทรทัศน์ "เจลบอยส์ สถานะกั๊กใจ" ในปี พ.ศ. 2568
เอริช แบรนเด็นเบอร์เกอร์

เอริช แบรนเด็นเบอร์เกอร์ (15 กรกฎาคม ค.ศ. 1892 – 21 มิถุนายน ค.ศ. 1955) เป็นนายพลชาวเยอรมันในกองทัพแวร์มัคท์ของนาซีเยอรมนีในช่วงสงครามโลกครั้งที่สอง เขาได้รับเหรียญกางเขนแห่งอัศวินกางเขนเหล็กพร้อมใบโอ๊ก
ชีวประวัติ.
ในช่วงสงครามโลกครั้งที่ 1 บรันเด็นเบอร์เกอร์ ทำหน้าที่เป็นเจ้าหน้าที่ในกรมทหารปืนใหญ่สนามบาวาเรียที่ 6 ต่อมาเขาเข้าร่วมสงครามโลกครั้งที่ 2ในฐานะเสนาธิการทหารบกของกองพลทหารราบที่ 23
ในช่วงสงครามโลกครั้งที่สอง แบรนเด็นเบอร์เกอร์ได้รับการเลื่อนขั้นและเข้ารับตำแหน่งในหน่วยระดับสูงหลายแห่งของกองทัพเยอรมัน โดยเขาเคยดำรงตำแหน่งผู้บัญชาการกองพลทหารราบที่ 8 (8. Infanterie-Division) และต่อมาได้รับการแต่งตั้งเป็นผู้บัญชาการกองพลทหารยานเกราะที่ 8 (8. Panzer-Division) ซึ่งเข้าร่วมในยุทธการที่ฝรั่งเศสในปี ค.ศ. 1940
ภายหลังจากนั้น เขายังคงมีบทบาทสำคัญในแนวรบตะวันออก โดยในปี ค.ศ. 1943 เขาได้รับตำแหน่งเป็นผู้บัญชาการของกองทัพยานเกราะที่ 7 (7. Panzer-Armee) และในช่วงปลายสงครามได้รับการแต่งตั้งให้บัญชากองทัพที่ 7 (7. Armee) ในแนวรบตะวันตก เพื่อต่อต้านการรุกคืบของฝ่ายสัมพันธมิตรในฝรั่งเศส
หลังสงคราม แบรนเด็นเบอร์เกอร์ถูกจับเป็นเชลยศึกโดยกองทัพสหรัฐและถูกคุมขังอยู่ระยะหนึ่ง ก่อนจะได้รับการปล่อยตัวในภายหลัง เขาเสียชีวิตในปี ค.ศ. 1955 ที่เมืองมิวนิก ประเทศเยอรมนี
ท่าอากาศยานนานาชาติโปนเปย์

ท่าอากาศยานนานาชาติโปนเปย์ (IATA: PNI, ICAO: PTPN) เป็นท่าอากาศยานบนเกาะโปนเปย์ (เดิมชื่อ โปนาเป) เกาะหลักของรัฐโปนเปย์ ใกล้กับปาลีกีร์ เมืองหลวงของประเทศไมโครนีเชีย
การขยายท่าอากาศยานนานาชาติโปนเปย์เริ่มขึ้นใน ค.ศ. 2009 และคาดว่าจะแล้วเสร็จใน ค.ศ. 2011 รัฐบาลญี่ปุ่นตกลงที่จะจัดสรรเงินประมาณ 29 ล้านดอลลาร์สหรัฐสำหรับโครงการนี้ โครงการนี้รวมถึงการขยายรันเวย์เพิ่มอีก 228 เมตร และปรับปรุงสิ่งอำนวยความสะดวกของอาคารผู้โดยสารและลานจอดเครื่องบิน การปรับปรุงจะช่วยป้องกันปัญหาต่างๆ เช่น เมื่อเครื่องบินขนส่งสินค้าโบอิง 727 วิ่งออกนอกรันเวย์และท่าอากาศยานต้องปิดให้บริการเป็นเวลา 6 วันในเดือนพฤษภาคม ค.ศ. 2008
แอ็กทิวิชันบลิซซาร์ด

แอ็กทิวิชันบลิซซาร์ด เป็นบริษัทผู้ถือหุ้นสัญชาติอเมริกันซึ่งมีสำนักงานใหญ่อยู่ในเมืองแซนตามอนิกา รัฐแคลิฟอร์เนีย ปัจจุบัน แอ็กทิวิชันบลิซซาร์ดมีหน่วยงานอยู่ทั้งหมด 3 หน่วยงาน: แอ็กทิวิชัน, บลิซซาร์ดเอ็นเตอร์เทนเมนต์ และคิง
ก่อตั้งในเดือนกรกฎาคม ค.ศ. 2008 โดยเกิดจากการควบรวมกิจการระหว่างแอ็กทิวิชันและ Vivendi Games ทรัพย์สินทางปัญญาที่สำคัญที่ผลิตโดยแอ็กทิวิชันบลิซซาร์ดได้แก่ Call of Duty, "แครชแบนดิคูต", Guitar Hero, สกายแลนเดอส์, "สปายโร", "โทนี ฮอว์คส", Diablo, Hearthstone, Heroes of the Storm, "โอเวอร์วอช", "สตาร์คราฟท์", World of Warcraft และ "แคนดีครัชซากา"
ยูฟ่ายูโรปาลีก ฤดูกาล 2025–26

ยูฟ่ายูโรปาลีก ฤดูกาล 2025–26 จะเป็นฤดูกาลที่ 55 ของการแข่งขันฟุตบอลสโมสรระดับรองของยุโรป ซึ่งจัดโดยยูฟ่า และเป็นฤดูกาลที่ 17 นับตั้งแต่เปลี่ยนชื่อจากยูฟ่าคัพเป็นยูฟ่ายูโรปาลีก
นัดชิงชนะเลิศจะแข่งขันในวันวันที่ 20 พฤษภาคม ค.ศ. 2026 ที่สนามกีฬาเบชิกทัชในอิสตันบูล ประเทศตุรกี 
ฤดูกาลนี้เป็นฤดูกาลที่สองที่แข่งขันในรูปแบบใหม่ โดยรอบแบ่งกลุ่ม 32 ทีม แทนที่ด้วยรอบลีก 36 ทีม
ทอตนัมฮอตสเปอร์ เป็นผู้ชนะเลิศในฤดูกาลที่แล้ว แต่พวกเขาไม่สามารถป้องกันแชมป์ได้ เนื่องจากผู้ชนะเลิศยูโรปาลีกจะเข้าสู่แชมเปียนส์ลีก รอบลีก โดยอัตโนมัติ และรูปแบบใหม่จะไม่อนุญาตให้สโมสรโอนจากแชมเปียนส์ลีกไปยูโรปาลีกตั้งแต่รอบลีกเป็นต้นไป
การจัดสรรทีมจากสมาคม.
มีทีมทั้งหมด 78 ทีมจาก 33 ถึง 40 จาก 55 สมาคมสมาชิกของยูฟ่าที่จะเข้าร่วมการแข่งขันยูฟ่ายูโรปาลีก 2025–26 ในจำนวนนี้ มี 33 สมาคมที่มีทีมที่ผ่านเข้ารอบโดยตรงสำหรับยูโรปาลีก ในขณะที่อีก 12 สมาคมที่ไม่มีทีมที่ผ่านเข้ารอบโดยตรง อาจมีทีมที่เล่นหลังจากย้ายมาจากแชมเปียนส์ลีก การจัดอันดับสโมสรขึ้นอยู่กับค่าสัมประสิทธิ์สมาคมยูฟ่า ใช้เพื่อกำหนดจำนวนทีมที่เข้าร่วมสำหรับแต่ละสมาคม ดังนี้:
การจัดอันดับตามสมาคมฟุตบอล.
สำหรับการแข่งขัน ยูฟ่ายูโรปาลีก ฤดูกาล 2025–26 แต่ละสมาคมจะจัดอันดับอ้างอิงตามค่าสัมประสิทธิ์สมาคมยูฟ่าในปี ค.ศ. 2024 ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2019–20 ถึง 2023–24
นอกเหนือจากการจัดสรรตามค่าสัมประสิทธิ์ของสมาคมแล้ว สมาคมอาจมีทีมเพิ่มเติมที่เข้าร่วมในยูโรปาลีก ดังที่ระบุไว้ด้านล่าง:
การจัดสรร.
ข้อมูลในที่นี้สะท้อนถึงการระงับการเข้าร่วมของรัสเซียในฟุตบอลยุโรป ดังนั้นจึงมีการเปลี่ยนแปลงต่อรายการการเข้าถึงดังนี้:
เนื่องจากผู้ชนะเลิศยูฟ่าคอนเฟอเรนซ์ลีก (เชลซี) ผ่านเข้าสู่การแข่งขันแชมเปียนส์ลีกจากผลงานในประเทศแล้ว มีการเปลี่ยนแปลงรายการเข้าถึงเริ่มต้นดังต่อไปนี้:
ทีม.
ป้ายกำกับในวงเล็บแสดงให้เห็นว่าแต่ละทีมมีคุณสมบัติสำหรับพื้นที่ของรอบที่เริ่มต้น:
รอบคัดเลือกรอบสามจะถูกแบ่งออกเป็น เส้นทางแชมเปียนส์ (CH) และเส้นทางหลัก (MP)
รอบและวันที่จับสลาก.
กำหนดการแข่งขันมีดังต่อไปนี้ การแข่งขันมีกำหนดจัดขึ้นในวันพฤหัสบดี ยกเว้นนัดชิงชนะเลิศซึ่งจะจัดขึ้นในวันพุธ แต่บางครั้งอาจจัดขึ้นในวันอังคารหรือวันพุธก็ได้ เนื่องจากตารางการแข่งขันขัดกัน โดยจะมีการจัดสัปดาห์พิเศษหนึ่งสัปดาห์ โดยวันพุธและวันพฤหัสบดีจะเป็นวันแข่งขันในวันที่ 24 และ 25 กันยายน
สโมสรฟุตบอลเรดบูลบรากันติโน

เรดบูลบรากันติโน เป็นสโมสรฟุตบอลที่ตั้งอยู่ในบรากังซาเปาลิสตา รัฐเซาเปาลู ลงแข่งขันในลีกแซรียีอาซึ่งเป็นลีกสูงสุดของระบบฟุตบอลลีกบราซิล รวมถึงในลีกกังเปโอนาตูเปาลิสตาแซรียีอา 1 ซึ่งเป็นฟุตบอลลีกสูงสุดของรัฐเซาเปาลู
สโมสรแห่งนี้รู้จักกันในชื่อกลุบอัตเลติโกบรากันติโน ก่อนที่สโมสรจะถูกเข้าเทคโอเวอร์โดยเรดบูล จีเอ็มบีเอชในปี ค.ศ. 2020 และเปลี่ยนชื่อสโมสรเป็น อาร์บีบรากันติโน พร้อมกับเปลี่ยนสีชุดแข่งของสโมสรจากสีดำและสีขาวแบบดั้งเดิมเป็นสีแดงและขาว
แม้ว่าความร่วมมือจะเริ่มในเดือนเมษายน ค.ศ. 2019 แต่ในระหว่างการแข่งขัน Campeonato Brasileiro Série B ฤดูกาล 2019 (ดิวิชันสองของฟุตบอลบราซิล) ทีมใช้ชื่อว่า "บรากันติโน" และเรดบูลปรากฏตัวในฐานะผู้สนับสนุนเท่านั้น ในฤดูกาล 2020 ชื่อทีมได้เปลี่ยนเป็น 'เรดบูลบรากันติโน'
ในฤดูกาลแรก พวกเขาเป็นแชมป์แซรียีบี ฤดูกาล 2019 และเลื่อนชั้นขึ้นสู่แซรียีอา รวมถึงผ่านเข้ารอบ 16 ทีมสุดท้ายของศึกโกปาโดบราซิล ฤดูกาล 2020
เทศบาลตำบลโพนพิสัย

เทศบาลตำบลโพนพิสัย เดิมชื่อ เทศบาลตำบลจุมพล เป็นองค์กรปกครองท้องถิ่นแห่งหนึ่งตั้งอยู่ในตำบลจุมพล อำเภอโพนพิสัย จังหวัดหนองคาย มีพื้นที่ครอบคลุมบางส่วนของตำบลจุมพล เป็นเทศบาลตำบลขนาดกลาง และมีประชากรใน พ.ศ. 2560 จำนวน 2,802
ประวัติ.
สุขาภิบาลจุมพล ได้รับการจัดตั้งเมื่อวันที่ 14 พฤษภาคม พ.ศ. 2499 ต่อมาได้รับการยกฐานะจากสุขาภิบาลจุมพล เป็น เทศบาลตำบลจุมพล ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 และได้เปลี่ยนชื่อจาก เทศบาลตำบลจุมพล เป็น เทศบาลตำบลโพนพิสัย เมื่อวันที่ 20 ตุลาคม พ.ศ. 2549
ที่ตั้งและอาณาเขต.
เทศบาลตำบลโพนพิสัยตั้งอยู่ริมฝั่งแม่น้ำโขงในเขตอำเภอโพนพิสัย จังหวัดหนองคาย มีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
การปกครอง.
เทศบาลตำบลโพนพิสัยครอบคลุม 2 หมู่บ้าน(บางส่วน) ของตำบลจุมพล
ชุมชนในเขตเทศบาลตำบลโพนพิสัย
เทศบาลตำบลโพนพิสัย มีทั้งหมด 10 ชุมชน และแบ่งออก 2 หมู่บ้านดังนี้
เศรษฐกิจ.
อาชีพหลักของชาวเทศบาลตำบลโพนพิสัย ส่วนใหญ่จะประกอบอาชีพค้าขาย ทำการเกษตร และการประมง เพราะสภาพภูมิศาสตร์ของเทศบาลตำบลโพนพิสัยติดกับแม่น้ำโขง
ย่านเศรษฐกิจการค้าของเทศบาล.
ย่านถนนชยางกูร ทางหลวงแผ่นดินหมายเลข 212 เป็นถนนที่เป็นเส้นทางหลักในอำเภอโพนพิสัย และยังเชื่อมต่อกับจังหวัดบึงกาฬ และอีกหลายๆอำเภอของจังหวัดหนองคาย และจังหวัดบึงกาฬ จึงเป็นถนนที่มีห้างสรรพสินค้า ร้านค้าวัสดุก่อสร้าง สำนักงานทางราชการ ปั๊มน้ำมัน และโรงแรมตั้งอยู่
ย่านถนนจุมพล-ทุ่งธาตุ
ถนนจุมพล-ทุ่งธาตุ เป็นถนนที่เป็นเส้นทางหลักในตัวเมืองโพนพิสัย และเชื่อมต่อกับย่านธุรกิจที่สำคัญอีกหลายสาย จึงเป็นถนนที่มีศูนย์ราชการ ธนาคาร ร้านค้าต่าง ๆ รวมทั้งตลาดสดเทศบาลตำบลโพนพิสัยตั้งอยู่
ย่านถนนภิรมยาราม เป็นถนนที่เป็นเส้นทางหลักเชื่อมต่อกับอำเภอโซ่พิสัย จังหวัดบึงกาฬ และยังเป็นศูนย์กลางการคมนาคมสำคัญของอำเภอโพนพิสัย เนื่องจากเป็นที่ตั้งของสถานีขนส่งผู้โดยสารเทศบาลตำบลโพนพิสัย และยังมีตลาดสดชอเจริญ โรงพยาบาลพิสัยเวช บ้านพักนายอำเภอตั้งอยู่
ย่านถนนจอมนาง-จุมพล เป็นถนนที่เป็นเส้นทางหลักในตัวเมืองโพนพิสัย และเชื่อมต่อกับย่านธุรกิจที่สำคัญอีกหลายย่าน จึงเป็นถนนที่มีศูนย์ราชการ วัด ร้านค้าต่าง ๆ รวมทั้งตลาดสดเทศบาลตำบลโพนพิสัยตั้งอยู่
ธนาคาร.
ธนาคารในเขตเทศบาลตำบลโพนพิสัย มีทั้งหมด 4 แห่ง ดังนี้
ตลาด.
ตลาดในเขตเทศบาลตำบลโพนพิสัย จำนวน 4 แห่ง ได้แก่
การขนส่ง.
เส้นทางรถยนต์มีทางหลวงที่สำคัญ คือ
สถานีขนส่งผู้โดยสารในเทศบาลตำบลโพนพิสัย มี 1 แห่ง ได้แก่
Gymnotidae

Gymnotidae เป็นวงศ์หนึ่งของปลามีก้านครีบ จัดอยู่ในอันดับ Gymnotiformes ปลาในวงศ์นี้พบเฉพาะในน้ำจืดของอเมริกากลางและอเมริกาใต้ มีชื่อสามัญในภาษาอังกฤษว่า Naked-back knifefish ซึ่งปลาทุกชนิดในวงศ์นี้จะมีอวัยวะที่มีการปรับเพื่อการรับรู้ไฟฟ้า มีการจำแนกชนิดปลาวงศ์นี้อย่างถูกต้อง 43 ชนิด ใน 2 สกุล ปลาในวงศ์นี้เป็นสัตว์หากินกลางคืนและมักพบในแหล่งน้ำนิ่ง เช่น แม่น้ำลึกหรือหนองน้ำ ในบริเวณที่กระแสน้ำเชี่ยว และอาจฝังตัวอยู่ในดินหรือโคลนเพื่อเลี่ยงกระแสน้ำเชี่ยว
ลักษณะทางกายภาพ.
เช่นเดียวกับปลาในอันดับ Gymnotiformes อื่น ปลาในวงศ์ Gymnotidae มีลักษณะลำตัวแบบพื้นฐานของปลาผี โดยมีลำตัวยาวเรียวคล้ายปลาไหล ไม่มีครีบหลังและครีบก้นและมีครีบทวารที่ยาวมาก ซึ่งใช้ในการเคลื่อนไหว
สมาชิกของสกุล "Electrophorus" คือปลาไหลไฟฟ้า ซึ่งสามารถสร้างการปล่อยกระแสไฟฟ้าได้ทั้งแบบรุนแรง (สูงสุดถึง 600 โวลต์) และอ่อน (น้อยกว่า 1 โวลต์) เพื่อใช้ในการล่าเหยื่อ และการสื่อสารหรือการนำทางของปลาตามลำดับ ปลาไหลไฟฟ้าเป็นปลาที่มีขนาดใหญ่ที่สุดในปลากลุ่มนี้ สามารถเติบโตได้ยาวมากกว่า ส่วนปลาในสกุล "Gymnotus" จะยาวตั้งแต่ประมาณ 
ปลาผีเหล่านี้ยังใช้ไฟฟ้าเพื่อช่วยในการเคลื่อนไหวและการนำทางในน้ำ เนื่องจากมีการมองเห็นที่จำกัด
สกุล.
ตามข้อมูลจาก "Eschmeyer's Catalog of Fishes" ปัจจุบันมีปลาในวงศ์นี้ทั้งหมด 43 ชนิด ซึ่งอยู่ใน 2 สกุล โดยแต่ละสกุลนั้นอยู่ในวงศ์ย่อยที่มีเพียงสกุลเดียว 
ในอดีตมีการจัดสกุล "Electrophorus" ให้อยู่ในวงศ์แยกของตัวเอง Electrophoridae และฐานข้อมูล ITIS (Integrated Taxonomic Information System) ยังคงจัดให้เป็นเช่นนั้น แต่จากหลักฐานทางวิทยาศาสตร์ที่มีอยู่ในปัจจุบันไม่สนับสนุนการจำแนกดังกล่าว และองค์กรหรือผู้เชี่ยวชาญด้านอนุกรมวิธานอื่นไม่ได้ยึดตามแนวทางนี้
เชิงอรรถและอ้างอิง.
<templatestyles src="Reflist/styles.css" />
สโมสรฟุตบอลลิเวอร์พูลในฤดูกาล 1964–65

ฤดูกาล 1964–65 เป็นฤดูกาลที่ 73 ของสโมสรฟุตบอลลิเวอร์พูลและเป็นฤดูกาลที่สามติดต่อกันในดิวิชันหนึ่ง สโมสรคว้าแชมป์เอฟเอคัพเป็นสมัยแรกด้วยชัยชนะในช่วงต่อเวลาพิเศษ 2–1 เหนือลีดส์ยูไนเต็ดในรอบชิงชนะเลิศ รอบชิงชนะเลิศครั้งแรกของสโมสรในรอบ 15 ปีช่วยกอบกู้สถานการณ์ของลิเวอร์พูลที่ร่วงจากอันดับ 1 ลงมาอยู่อันดับที่ 7 ของลีกแต่ตกรอบอย่างน่าเจ็บใจด้วยน้ำมือของอินเตอร์ในศึกยูโรเปียนคัพรอบรองชนะเลิศ ซึ่งถือเป็นฤดูกาลแรกของสโมสรในการแข่งขันฟุตบอลยุโรป
ลิเวอร์พูลทดลองใช้ชุดสีแดงล้วนในฤดูกาลนี้ ชุดสีแดงล้วนถูกใช้เฉพาะในแมตช์การแข่งขันฟุตบอลยูโรเปียนคัพและเอฟเอคัพ ส่วนแมตช์ลีกจะลงเล่นด้วยกางเกงสีขาว สโมสรได้เปลี่ยนมาใช้ชุดสีแดงล้วนเป็นการถาวรในช่วงเริ่มต้นฤดูกาล 1965–66